
Sfântul ierarh Sofronie - patriarhul Ierusalimului, Israel 
(11 martie) 


Sfântul Sofronie al Ierusalimului este unul dintre marii ierarhi şi sfinţi ai Bisericii 
Ortodoxe. Apărător al credinţei adevărate în faţa ereziei monotelite, în veacul al 
VII-lea, păstor şi apărător al cetăţii lerusalimului, aghiograf şi prieten al sfinților, 
aşa cum este prezentat de loan Moshu în scrierea „Limonariu“, autor al unor scrieri 
liturgice şi de spiritualitate de mare profunzime („Viaţa Sfintei Maria Egiptea- 
nca“). Slujba Ceasurilor împărăteşti, care se săvârşeşte în ajunul Naşterii Domnu- 
lui, precum şi întreaga Slujbă de sfințire a Aghezmei mari sunt redactate de sfântul 
patriarh, care este considerat de unii lturgişti şi autorul rânduielii şi rugăciunilor 
Vecerniei plecării genunchilor, ce se săvârşeşte în Duminica Cincizecimii. Sfân- 
tului îi este atribuită şi revizuirea cunoscutei cântări Lumină lină, unul dintre cele 

mai vechi imne liturgice, scris de Sfântul Antinoghen, episcopul Sevastei. Viaţa sa, 
închinată cunoaşterii şi slujirii lui Dumnezeu, lupta neobosită pentru propovăduirea 
dreptei credinţe, grija duhovnicească pentru păstoriţii săi şi opera sa profundă şi 
variată este, pentru creştinii de astăzi, un exemplu viu, demn de a fi urmat. Biserica 
l-a rânduit în ceata sfinților, pomenindu-l în fiecare an la 11 martie. 

In această lună, ziua a unsprezecea - Pomenirea celui dintru Sfinţi părintelui 
nostru Sofronie, patriarhul Ierusalimului (Minei) 


La Vecernie 


La Doamne, strigat-am..., se pun stihirile pe 6: trei Podobnice ale Triodului sau ale 
Octoihului şi trei ale sfântului, glasul al 4-lea: 


Podobie: Ca pe un viteaz... 


Numindu-te Sofronie, de mai-nainte cunoştinţa dumnezeiască cu numele curăţiei, 
te-ai făcut curat prin fapte şi drept, şi bărbat înţelept, ca un încununat vitejeşte, cu 
bunătăţile cele cuprinzătoare, şi le-ai împărțit după vrednicie fieştecăruia, ca un 
îndreptător prea adevărat, sufleteşte şi trupeşte. 


Din gura cea cuvântătoare de Dumnezeu, ai tunat dumnezeieşti cuvinte, bla-go- 
slovind prea arătat cu învățături Sofronie prea fericite: pe Tatăl cel fără de început, 
şi pe Fiul cel împreună fără de început, şi pe Duhul cel Sfânt împreună veşnic, 
Treime întru Unime şi Unime în Treime, un Dumnezeu după Obştirea cea înfuin- 
țată. 


Pe Cuvântul cel împreună fără de început cu Tatăl, şi fără de trup, care s-a unit cu 
trupul după Ipostas, l-ai dogmatisit înţelepţeşte, prea înțelepte, fără schimbare şi 
amestecare, şi cum că lucrează în două feluri, deopotrivă cu firile din care este 

alcătuit, şi întru care se privesc, Unul fiind nedespărțit, cu adevărat, după una şi 
după alta înțelegându-se. 


Slavă Tatălui şi Fiului şi Sfântului Duh. Şi acum şi pururea şi în vecii vecilor (a 
Născătoarei de Dumnezeu) 


Izbăveşte de osândire şi de cumplite greşale sufletul meu cel smerit, şi-l slobozeşte 
din moarte, Preasfântă Mireasă dumnezeiască, şi-mi dăruieşte pururea a dobândi 
îndreptare, în ziua judecății. Pe care o au dobândit adunărilor sfinților, mai înainte 
de sfârşit prin pocăință, şi cu vărsările lacrimilor fiind eu curăţit, prea curată Fe- 
Cioară. 


A Crucii, a Născătoarei 
Dacă te-a văzut pironit pe cruce Doamne, Mieluşeaua şi Maica ta, se spăimânta şi 
striga: Ce vedere este aceasta prea iubite Fiule? Acestea ţi-au răsplătit nesupusa 
adunare a celor fărădelege care s-a îndulcit de minunile tale cele multe Stăpâne, ci 
slavă negrăitei smereniei tale. 
La Utrenie 

Canonul sfântului şi al Triodului după rânduiala lor. 

Canonul Sfântului 

facere a lui Teofan 

Cântarea 1-a 
Irmos: Deschide-voi gura mea, şi se va umplea de Duh, şi cuvânt voi răspunde 
împărătesei Maicii, şi mă voi arăta luminat prăznuind, şi voi cânta minunile ei bu- 


curându-mă. 


Cu întreagă înţelepciune ai înotat noianul curăţiei, ocârmuindu-te cu suflările Du- 
hului, şi cu darul înţelepciunii, ai adunat multă bogăţie părinte Sofronie. 


Ca un înger te-ai făcut al învierii lui Hristos, şi dumnezeiesc şezător, înainte al 
dumnezeiescului Mormânt, al lui Hristos, cel ce a îmbogăţit pământul cu nemuri- 
rea, care a ridicat căderea neamului nostru. 

Cu strălucirea cuvintelor tale, şi cu iuţimea cugetului ai luminat lumea, blagoslo- 
vind arătat, o fiinţă a dumnezeirii în trei Ipostasuri, şi o Unime în trei numere, pă- 
rinte Sofronie. 

Slavă Tatălui şi Fiului şi Sfântului Duh. 

Sunetul graiurilor tale şi cea frumoasă vestitoare alăută a dogmelor tale, au străbă- 
tut marginile pământului, învățând taina rânduielii Cuvântului, părinte de Dum- 
nezeu cuprinsule. 

Şi acum şi pururea şi în vecii vecilor. Amin (a Născătoarei de Dumnezeu) 

Cel ce este din fire nezidit, şi cu Părintele împreună pururea veşnic, mai presus de 
ani, şi mai-nainte de veci, se face din tine Stăpână ca un om zidit sub ani, ca să 
mântuiască pe om. 

Cântarea a 3-a 


Irmos: Nu întru înţelepciune... 


Biserica lui Hristos întărindu-se, cu toiagul cuvintelor tale cuvioase, izgoneşte nă- 
pădirile eresurilor celor păgâneşti, şi luptătoare de Dumnezeu. 


Pentru cinstita propovăduire luptându-te, purtătorule de Dumnezeu, biruitor te-ai 
arătat cu ajutorul Duhului, înțelepţeşte împuternicindu-te, părinte Sofronie. 


Toată stricăcioasa dezmierdare a trupului cea dulce arătat omorându-o, sufletul cel 
nestricăcios prin buna credinţă l-ai mântuit, şi l-ai arătat pe EI organ dumnezeiesc. 


Slavă Tatălui şi Fiului şi Sfântului Duh. 

Limba ta cea de Dumnezeu cuvântătoare şi frumoasă, şi curgătoare de miere, izvo- 
răşte râurile Cuvântului, revărsând tuturor învăţăturile cele dumnezeieşti, cuprin- 
sule de Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Pe tine te slăvim, ceea ce ai născut pe Dumnezeu, alcătuind naşterii tale numire şi 
chemare deopotrivă, Născătoare de Dumnezeu prea curată Stăpână. 

Irmosul: Nu întru înţelepciune şi în putere, şi în bogăţie ne lăudăm. Ci întru tine 
înţelepciunea Tatălui cea Ipostatnică Hristoase. Că nu este Sfânt afară de tine, lubi- 
torule de oameni. 


Sedealna, glas 4: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, pier- 
de cu Crucea Ta pe cei ce se luptă cu noi, ca să cunoască cât poate credinţa drept- 
măritorilor, pentru rugăciunile Născătoarei de Dumnezeu, Unule, lubitorule de 
oameni. 


Cu cuvinte ai împodobit Biserica lui Hristos, cu lucrurile ai păzit cea după chipul 
lui Dumnezeu, Sofronie cuvioase. Căci curăţia cea dintru tine a strălucit în lume, 
fulgerând darurile învățăturilor tuturor, celor ce cu credință prăznuiesc pomenirea 
ta, părinte. 


Slavă Tatălui şi Fiului şi Sfântului Duh. Şi acum şi pururea şi în vecii vecilor (a 
Născătoarei de Dumnezeu) 


Înnoit-ai prea curată, prin dumnezeiască naşterea ta, fiinţa cea muritoare şi stricată 
prin patimile pământenilor, şi ai ridicat pe toți din moarte la viața nestricăciunil. 
Pentru aceasta după datorie toţi te fericim, Fecioară prea proslăvită, precum mai- 
nainte ai proorocit. 


A Crucii, a Născătoarei 


Dacă te-a văzut înălţat pe Cruce, prea curata Maica ta, pe tine Cuvinte al lui Dum- 
nezeu. Ca o Maică plângând, a zis: Ce minune nouă şi străină este aceasta Fiul 
meu? Cum te împărtăşeşti cu moarte, Cel ce eşti viaţa tuturor ? Vrând să înviezi pe 
cei morți, ca un Milostiv. 


Cântarea a 4-a 
Irmos: Cela ce şade în slavă pe Scaunul dumnezeirii, pe nor uşor, a venit lisus cel 


mai presus de dumnezeire, prin palmă curată, şi a mântuit pe cei ce strigă: Slavă 
Hristoase puterii tale. 

Arătat-ai dogmatisit o fiinţă fără de început în trei Ipostasuri. Cu săvârşirile ose- 
bite, care se desparte nedespărțit, şi se uneşte neamestecat după o voire şi o dumne- 
zeire. 


Având cugete întregi înțelepte părinte şi minte întreagă, nu socoteai nici ames- 
tecare, nici schimbare, nici tulburare celor unite neschimbat, două firi ce strălucesc 
întru Unul Născut Hristos. 


Strălucindu-te dumnezeieşte cu luminarea Duhului, nebunia cea cumplită a lui 
Nestorie ai risipit, a celui ce a dogmatisit unirea celor două firi întru Hristos, cu o 
voire şi gând. 


Slavă Tatălui şi Fiului şi Sfântului Duh. 


Cu focul învățăturilor tale ai ars pe Pir cel potrivnic, care lepăda a fi două voiri la 
Hristos, pe potrivirile fiinţelor celor despărțite, şi lucrărilor celor îndoite, părinte 
Cuvioase. 


Şi acum şi pururea şi în vecii vecilor. Amin (a Născătoarei de Dumnezeu) 


Infrumuseţatu-te-ai mai presus de toată buna cuviinţă a Ingerilor ca ceea ce ai năs- 
cut pe Ziditorul şi Domnul acestora, din prea curate sângiurile tale întrupându-se 
cel ce izbăveşte pe toţi, cei ce-l slăvesc pe Dânsul. 


Cântarea a 5-a 


Irmos: Necredincioşii nu vor vedea slava ta Hristoase, dar noi pe tine Unul născut 
strălucirea slavei dumnezeirii Tatălui, de noapte mânecând te lăudăm, lubitorule de 
oameni. 


Privind pururea cu neabătută dorire pe cinstita înviere, şi pe mormântul vieţii, ai 
tras privirea strălucirii învăţăturii celei tăinuite, şi o ai împărtăşit credincioşilor, 
ierarhe Sofronie. 


Aprinzându-te de lumina cea înţelegătoare, cu totul ai dorit de singur cel bun, şi ai 
iubit izvorul nestricăciunii, întinzându-te către dânsul prin vedenii, prea înțelepte 


Sofronie. 


Slavă Tatălui şi Fiului şi Sfântului Duh. 

Despre toate cele pământeşti omorându-te, te-ai făcut Biserică vie şi însufleţită lui 
Dumnezeu, câştigând îndestulată masa Cuvântului şi sfeşnicul credinţei, cuvioase 
ierarhe. 

Şi acum şi pururea şi în vecii vecilor. Amin (a Născătoarei de Dumnezeu) 

Pe Unul Născut şi fără început Fiul lui Dumnezeu Hristos, cel ce se înţelege în do- 
uă firi, făcându-se trup, mai presus de Cuvânt l-ai născut Maica lui Dumnezeu ne- 
ispitită de nuntă. 

Cântarea a 6-a 

Irmos: Jertfi-voi ţie cu glas... 

Cu îndestulare s-a revărsat darul Duhului celui PreaSfânt întru buzele tale, de 
Dumnezeu cugetătorule. Pentru aceasta sunetul cuvintelor tale se aseamănă curge- 


rilor râului. 


Ca un finic ai înflorit în casa Domnului cu bună rodire Cuvântului, şi cu viața cea 
curată îndulcind inimile celor ce cu credință te cinstesc pe tine ierarhe Sofronie. 


Slavă Tatălui şi Fiului şi Sfântului Duh. 


Ceata eresurilor şi într-armarea cea semeaţă a celor lucrători de Dumnezeu, prin 
vieţuitoare sabia limbii tale se omoară, junghiindu-se cu săbiile învățăturilor tale. 


Şi acum şi pururea şi în vecii vecilor. Amin (a Născătoarei de Dumnezeu) 
Lăudăm prea curată naşterea ta Născătoare de Dumnezeu, prin care toți ne mân- 
tuim, şi din lanţurile morții şi din păcatul cel cumplit şi din prăpăstiile iadului ne 
izbăvim. 


Irmosul: Jertfi-voi Ție cu glas de laudă Doamne, Biserica strigă către tine, de sân- 
gele dracilor curățindu-se, cu sângele cel curs prin milostivire din coasta Ta. 


Condac, glas, 8: 


Podobie: Apărătoare Doamnă, mulţumiri pentru biruinţă, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire nebi- 

ruită, slobozeşte-ne pe noi dintru toate nevoile, ca să strigăm ţie: Bucură-te Mi- 
reasă, pururea Fecioară! 


De râvna cea dumnezeiască mişcându-te, şi lărgind gura poruncilor celor adevă- 
rate, temeliile bisericii după lege ai aşezat şi cuvintele cele prea înțelepte dând că- 
lugărilor celor ce se aflau acolo, te-ai arătat lumii prea înţelept între patriarhii leru- 
salimului, Sofronie. Prin care îndreptându-ne strigăm ție: Bucură-te, lauda cea lu- 
minoasă a pravoslavnicilor. 


Sinaxar 


Întru această lună în 11 zile. Pomenirea celui dintru Sfinţi părintelui nostru So- 
fronie, patriarhul Ierusalimului. 


Stih: Se sârguia a păzii şi a legii întregime 
Sofronie pentru care se află la a cerului înălțime. 
Întru a unsprezecea Sofronie cel înţelept. 

A apus în mormânt. 


Acest mare luminător al Bisericii a fost din ţara Feniciei ce se cheamă Libano-ste- 
fano, din cetatea Damascului, fiu de părinţi creştini şi înţelepţi. Însă tatăl său se nu- 
mea Plinta, şi maica sa Mirus. Deci de aici împreunând nevoinţa cu bunătatea firii, 
a dobândit toate ştiinţele. 


Deci încă până ce a locuit la Damasc a deprins toate faptele cele bune ce se lucrau 
de pustnici în pustie. 


După aceea s-a dus la mânăstirea marelui Teodosie începătorul de obşte, întru care 
aflându-se fără gâlceavă, şi vorbind în singurătate cu Dumnezeu, şi-a tocmit inima 
şi gândul cu citirea dumnezeieştilor Scripturii, robindu-şi tot cugetul întru ascul- 
tarea lui Hristos. 


După aceea poftind mai multă învăţătură şi filozofie, a mers la marea cetate Ale- 
xandria, şi aflând pe oarecare om vrednic de cuvânt anume loan, plin de toată înţe- 
lepciunea şi priceperea, s-a făcut împreună locuitor şi sălăşluitor cu dânsul, cu 
aceiaşi petrecere şi gând, luând acele învățături ce avea acela şi lui dându-i de ale 
sale. 

Deci acolo aflându-se a pătimit de boala curgerii ochilor, şi s-a tămăduit de Sfinţii 
Chir şi loan care au cerut plată pentru tămăduirea ce i-a făcut, să scrie minunile, 
care le făceau ei în toate zilele, care lucru a şi făcut. 


Apoi s-a făcut episcop lerusalimului pentru îmbunătăţită viaţa sa, ce avea. ŞI că- 
zând sfânta cetate Ierusalimul pe mâinile spurcaţilor perşi, s-a dus la Alexandria la 
Sfântul loan cel milostiv, care ţinea atunci scaunul apostolesc, care pristăvindu-se 
către viaţa cea fericită, acesta 1-a făcut cuvânt de laudă deasupra mormântului său, 
prin care a arătat comoara cea nespusă a milostenie sale, şi de viaţa lui cea înaltă, 
plângând şi el mult pe acel fericit. 


Și întorcându-se iar la sfânta cetate, cu neputinţă este a povesti cineva, cu câtă grijă 
şi trudă a păstorit şi a chivernisit Biserica ce 1 s-a dat, de vreme ce n-a dat nicide- 
cum somn ochilor săi, nici dormitare genelor sale. 


Că nu avea numai cu dracii luptă, ci şi asupra ereticilor monoteliților. Pe care bi- 
ruindu-i şi înfruntându-i cu dumnezeieştile Scripturi, şi cu învăţăturile apostoleşti 
şi ale Sfinţilor părinţi şi cu ale sale dăscălii, îi făcea deşerți. 


Lăsat-a alte scrisori multe vrednice de cuvânt şi de pomenire la Biserică, care în- 
vaţă îndreptarea vieţii, şi vieţuirea cea dumnezeiască, între care este cea prea minu- 
nată viaţa a celei întocmai cu îngerii între femei Mariei egipteanca, care cu nevoin- 
ţe în pustie peste fire s-a nevoit. 


Deci aşa bine şi cu plăcere de Dumnezeu vieţuind şi pe alţii învățând, şi învăţător 
dumnezeiesc ajungând a fi, şi cu cuviinţă chivernisind turma ce i s-a dat în trei ani, 
cu pace întru Domnul s-a pristăvit. 


Tot în această zi, pomenirea prea cuviosului părintelui nostru Pionie, preotul 
sfintei Biserici din Smirna. 


Stih: Ca o pâine în spuză coaptă arătându-se; 
Pionie fiind ars Domnului este aducându-se. 


Acest sfânt era preot bisericii din Smirna, pe vremile împăratului Deciu, şi fiind 
prins împreună cu alții pentru credinţa lui Hristos, mai întâi a fost adus la 
ocârmuitorul capiştei idoleşti Polemon. Pe care l-a mustrat, cu dovediri din Scri- 
ptură şi istorie că este rătăcit cu credinţa şi după urmare a adeverit cele de demult 
minuni ale lui Dumnezeu, cu aceste din urmă şi de faţă. Şi că Dumnezeu va să 
lămurească faptele oamenilor, prin foc la săvârşitul lumii. 

Și o a adeverit aceasta, cu ploaia cea de foc, care a ars pământul Sodomei şi Go- 
morei şi pe lângă acestea cu firesc focul ce izvorăşte din pământ pe la multe părți 
ale lumii. 


Apoi a fost adus sfântul cu cei împreună cu el, la boierul Lepid, ce era împreună 
şezător cu Polemon. 


Apoi mai în urmă fiind dus la antipatul Chintilian, şi-a luat sfârşitul prin foc. ŞI se 
face soborul lui la locul aşternut cu pietre. 


Tot în această zi, prea cuviosul părintele nostru Gheorghie, purtătorul de 
Dumnezeu, şi făcătorul de minuni cel din Diripiu cel de curând arătat. 


Stih: Cum ai fi trecut cu grăbire atâtea mile de pământ; 
De nu ai fost fără de trup oarecare părinte vieţuind. 


Tot în această zi, pomenirea Sfinţilor mucenici, Trofim şi Thalu, care au măr- 
turisit în Laodiceea. 


Stih: Proaspătă în ceruri străină hrană au aflat; 
Amândoi nevoitorii Thalu şi Trofim cu adevărat. 


În zilele împăraţilor Dioclețian şi Maximian, domnind Asclipie în Laodiceea s-a 
făcut goană asupra creştinilor. Şi fund prinşi Sfinții mucenici Trofim şi Thalu, pen- 
tru mărturisirea lui Hristos, au fost împroşcaţi cu pietre în destule cazuri. Ci 
păzindu-i Dumnezeu au rămas nevătămaţi. Această minune văzându-o ighemonul. 
Și cei împreună cu dânsul, s-au ruşinat şi i-au lăsat pe ei întru puţin a petrece fără 
de munci. 


Și iarăşi fiind pârâţi, s-au înfăţişat la judecătorie şi mărturisind cu îndrăzneală pe 
Hristos înaintea tuturor că este Dumnezeu adevărat, iar de idoli bătându-şi joc, şi 
pe tirani mustrându-i, i-au pornit pe ei spre mânie. Pentru care goi spânzurându-i 
pe lemn cu multă cruzime strujeau trupurile lor. Iar sfinţii făcând rugăciune, şi 
defăimând pe elini, au umplut pe ighemonul de mânie. Pentru care a şi poruncit ca 
să fie sfinţii spânzurați pe cruce. Şi în vreme ce mergeau ei la locul săvârșirii, 
multă mulţime de norod le urma. Şi în vremea ce se răstigneau, făcând ei rugă- 
ciune; vorbeau norodului cele spre sufletească mântuire. lar poporul alerga ca să se 
atingă de sfintele trupuri ale sfinţilor şi unii luau picături de sânge, iar alții 
giulgiuri, alţii inele şi alţii alte feluri, pentru blagoslovenie şi izbăvire de toate cele 

potrivnice. Atuncea sfinţii blagoslovindu-i şi slobozindu-i pe toţi şi-au dat sfintele 
lor suflete la Dumnezeu. 


Deci oarecare blagocestivi luând moaştele sfinților, cu mir ungându-le, și cu giul- 
giu înfăşurându-le le-au aşezat în biserică. Şi venind femeia boierului Asclipie, şi 
miresmând sicriul sfinților mucenici, l-a acoperit cu acoperământ de mult preţ. lar 
oarecare bărbat Zosima şi Artemie, bărbaţi blagocestivi şi credincioşi, împreună 
cetăţeni cu sfinţii fiind, au luat mai în urmă sicriul sfintelor moaşte şi ducându-l la 
cetatea lor numită Stratonica, de o milă departe, l-au aşezat în locul ce se zice La- 
tomie. 


Tot în această zi, aducerea moaştelor Sfântului mucenic Epimah în Constan- 
tinopol. 


Stih: Se aduce ţie, oraşule cela ce eşti prea slăvit; 
Trupul lui Epimah celui de trei ori fericit. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Cântarea a 7-a 

Irmos: Cela ce ai mântuit în foc pe tinerii lui Avraam, şi ai ucis pe haldei, care fără 
dreptate vânau pe cei drepți: Prea lăudate Doamne, bine eşti cuvântat Dumnezeul 
părinţilor noştri. 

Cu ajutorul cel de sus împotrivindu-te bârfelilor celor ereticeşti înțelepte, te-ai 
făcut purtător de biruinţă, cântând: Prealăudate Doamne Dumnezeul părinţilor, 
bine eşti cuvântat. 

Ca unul ce ai fost cu totul dat lui Dumnezeu, înțelepte, zburând peste sadurile 
sihaştrilor, şi peste livada ta, ai sădit buna versuire a bunătăţilor, oferindu-le lui 
Dumnezeu celui Prea Inalt. 

Slavă Tatălui şi Fiului şi Sfântului Duh. 

Legii lui Hristos plecându-te cugetătorule de Dumnezeu, bogăția învăţăturii tale o 
ai împărțit celor lipsiţi, cu bună credinţă cântând: Prealăudate Doamne Dumnezeul 


părinților, bine eşti cuvântat. 


Şi acum şi pururea şi în vecii vecilor. Amin (a Născătoarei de Dumnezeu) 

Sfințită fund cu sufletul, şi mai înainte curăţită cu trupul prea curată, prin venirea 
spre tine a Duhului celui Sfânt, puterea celui dintru înălțime în pântecele tău zămi- 
slindu-o fără sămânță, o ai născut pururea Fecioară. 


Cântarea a 8-a 
Irmos: Pe tinerii cei binecredincioşi... 


Cu Mirul sfințitei lucrării celei arhiereşti al credinţei te-ai sfințit, unde s-a arătat 
mântuirea lumii arhierind, prea înțelepte părinte Sofronie, strigând: Lăudaţi pe 
Domnul, şi-l prea înălţaţi întru toţi vecii. 


Înţelepciunea foarte cinstindu-o, cu cununa darurilor te-ai încununat slăvite, pri- 
mind darul înţelepciunii, şi slava cea neveştejită, şi bogăţia cea nefurată, şi stri- 
gând: Pe Domnul lăudaţi-l şi-l prea înălţaţi întru toţi vecii. 


După preoţeasca cuviință îmbrăcându-te cu dumnezeiasca dreptate, sfinţite tăinui- 
torule, bărbăteşte ai ocârmuit turma Stăpânului, cu cuvinte şi prin fapte prea feri- 
cite părinte, strigând: Pe Domnul lăudaţi-l, şi-l prea înălţaţi întru toţi vecii. 


Binecuvântăm pe Tatăl, şi pe Fiul şi pe Sfântul Duh, Domnul. 

Cuvântul cel împreună cu Tatăl fără început, ţi-a dăruit părinte cuvânt de mare 
cuviinţă, şi mai presus de cuvânt, care întrece cuvintele şi risipeşte bârfelile ere- 
surilor, strigând: Pe Domnul lăudaţi-l şi-l prea înălţaţi întru toţi vecii. 

Şi acum şi pururea şi în vecii vecilor. Amin (a Născătoarei de Dumnezeu) 
Arătatu-te-ai sfințită Biserică Cuvântului, celui ce a sfințit toată zidirea, munte 
gras, sfânt munte prea vederos, binecuvântată Stăpână, singură prea cântată: Pentru 
aceasta pe tine te lăudăm Maica lui Dumnezeu, şi te prea înălțăm întru toţi vecii. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Pe tinerii cei bine credincioşi, în cuptor, naşterea Născătoarei de Dumnezeu i-a 
mântuit. Atuncea fiind închipuită, iar acum lucrată, pe toată lumea ridică să-ţi cânte 
ție. Pe Domnul lucrurile lăudaţi-l, şi-l prea înălţaţi întru toţi veci. 

Cântarea a 9-a 
Irmos: Hristos piatra cea netăiată... 


leşind grăirea din buzele tale cele dumnezeieşti, îndulceşte cugetele pravoslav- 
nicilor prin darul, de Dumnezeu cuvântătorule, picând ca un fagur buna cuviinţă a 
înțelegerilor. 


Înlăuntru întru cele cereşti neintrate vieţuieşti, de Dumnezeu grăitorule, împrejurul 
Stăpânului şi împăratului tuturor, unde dănţuiesc strălucirile cele îngereşti şi oştile 
sfinţilor. 


Viaţă îngerească petrecând pe pământ părinte, te-ai învrednicit fericirii celei înge- 
reşti în Ceruri, unde pe Hristos roagă-l, ca să se mântuiască toţi, cei ce te cântă pe 
tine. 

Slavă Tatălui şi Fiului şi Sfântului Duh. 

Fălcile tale de Dumnezeu cugetătorule, au fost ca nişte năstrape ale aromatelor de 
nard de credinţă de mult preţ. Căci te-ai arătat alabastru plin de înţelepciune aro- 
matizând cu dogmele tale prea cinstit trupul lui Hristos. 


Şi acum şi pururea şi în vecii vecilor. Amin (a Născătoarei de Dumnezeu) 


Nor uşor te-a văzut pe tine Isaia, Fecioară, că prin tine venind Domnul, toate cele 
făcute de mână le-a surpat, şi cunoştinţa sa a arătat celor ce te laudă pe tine. 


Irmosul: Hristos, piatra cea netăiată de mână, cea din marginea unghiului din tine 
muntele cel netăiat Fecioară s-a tăiat, adunând firile cele osebite. Pentru aceasta 


veselindu-ne, pe tine Născătoare de Dumnezeu te mărim. 


Și cealaltă slujbă a Utreniei după rânduială şi Otpustul. 

Canon de rugăciune către Sfântul ierarh Sofronie, patriarhul Ierusalimului 


Canon de rugăciune la Sfântul ierarh Sofronie, patriarhul Ierusalimului -l 1 martie - 
slujitor Dani: 
https://www.youtube.com/watch?y=3L205LYmGZk 


ie se ste 


facere a lui Teofan 


Troparul Sfântului ierarh Sofronie, patriarhul Ierusalimului, glasul al 4-lea: 
Îndreptător credinţei şi chip blândeţelor, învăţător înfrânârii te-a arătat pe tine, 
turmei tale, adevărul lucrurilor. Pentru aceasta ai dobândit cu smerenia cele înalte 
şi cu sărăcia cele bogate; părinte ierarhe Sofronie, roagă pe Hristos Dumnezeu să 
mântuiască sufletele noastre. 


Cântarea 1 
Irmos: Deschide-voi gura mea şi se va umple de Duhul şi cuvânt răspunde-voi 
Impărătesei Maici şi mă voi arăta luminat prăznuind şi voi cânta minunile ei bu- 


curându-mă. 


Stih: Sfinte cuvioase părinte Sofronie, roagă-te lui Dumnezeu pentru noi. 

Cu înţelepciune ai străbătut noianul curăției, cârmuindu-te de suflările Duhului şi 
cu harul înţelepciunii, ai adunat bogăţie multă, părinte Sofronie. 


Stih: Sfinte cuvioase părinte Sofronie, roagă-te lui Dumnezeu pentru noi. 

Ca un înger al Invierii lui Hristos ai fost şi întâistătător dumnezeiesc al Sfântului 
Mormânt, celui ce ne-a îmbogăţit cu Izvorul nemuririi, cu Hristos, cel ce a ridicat 
căderea neamului nostru. 

Stih: Sfinte cuvioase părinte Sofronie, roagă-te lui Dumnezeu pentru noi. 

Cu strălucirea cuvintelor tale şi cu ascuţimea cugetului tău, lumea ai luminat, 
teologhisind lămurit Fiinţa Dumnezeirii în Trei Ipostasuri, Unimea de trei ori nu- 
mărată, părinte Sofronie. 

Slavă Tatălui şi Fiului şi Sfântului Duh. 

Sunetul graiurilor tale şi alăuta cea binevestitoare a învățăturilor tale a străbătut 
marginile pământului, învățând Taina iconomiei Cuvântului, părinte, de Dumnezeu 
insuflate. 

Şi acum şi pururea şi în vecii vecilor. Amin (a Născătoarei). 

Cel ce este din fire Nezidit şi cu Părintele împreună Veşnic, mai presus de vremuri 
şi mai înainte de veci, din tine, Stăpână, ca Om zidit Se face şi sub vreme, ca să 
mântuiască pe om. 

Cântarea a 3-a 

Irmos: Nu întru înţelepciune... 


Stih: Sfinte cuvioase părinte Sofronie, roagă-te lui Dumnezeu pentru noi. 


Biserica lui Hristos, sprijinindu-se pe toiagul cuvintelor tale, cuvioase, alungă nă- 
vălirile eresurilor celor păgâneşti şi luptătoare împotriva lui Dumnezeu. 


Stih: Sfinte cuvioase părinte Sofronie, roagă-te lui Dumnezeu pentru noi. 


Pentru cinstita propovăduire luptându-te tu, purtătorule de Dumnezeu, biruitor te-ai 
arătat cu ajutorul Duhului, împuternicindu-te înţelepţeşte, Sfinte părinte Sofronie. 

Stih: Sfinte cuvioase părinte Sofronie, roagă-te lui Dumnezeu pentru noi. 


Omorând toată dezmierdarea trupului celui stricăcios, viu ai făcut, prin dreapta 
credinţă, sufletul cel nestricăcios şi l-ai arătat organ îndumnezeit. 


Slavă Tatălui şi Fiului şi Sfântului Duh. 

Limba ta cea de Dumnezeu grăitoare, plină de desfătare şi curgătoare de miere, 
izvorăşte râuri de cuvinte, răspândind tuturor învăţăturile cele dumnezeieșşti, de 
Dumnezeu insuflate. 


Şi acum şi pururea şi în vecii vecilor. Amin (a Născătoarei). 


Pe tine te mărim, ceea ce ai născut pe Dumnezeu, alcătuindu-ţi numire şi chemare 
potrivită cu Cel născut din tine, Născătoare de Dumnezeu, prea curată Stăpână. 


Irmosul: Nu întru înţelepciune, nici întru putere, sau bogăţie ne lăudăm, ci întru 
Tine, Înţelepciunea Tatălui cea ipostatică, Hristoase. Că nu este sfânt afară de Ti- 
ne, lubitorule de oameni. 

Cântarea a 4-a 

Irmos: Cel ce şade în slavă, pe Scaunul Dumnezeirii, pe nor uşor a venit lisus, cel 
mai presus de toate, şi a mântuit cu palmă curată pe cei ce strigă: Slavă, Hristoase, 
puterii Tale! 

Stih: Sfinte cuvioase părinte Sofronie, roagă-te lui Dumnezeu pentru noi. 

Cu înţelepciune ai învăţat, părinte, o singură Fiinţă fără de început, în trei Iposta- 
suri desăvârşite de sine stătătoare, o Fiinţă împărțită în Chip nedespărțit şi unită în 
Chip neamestecat, cu o singură voinţă şi o dumnezeire. 

Stih: Sfinte cuvioase părinte Sofronie, roagă-te lui Dumnezeu pentru noi. 

Având priceperea înţeleaptă şi mintea şi mai înţeleaptă, părinte, nu ai socotit nici 
îmbinare, nici schimbare şi nici amestecare cele două firi unite fără schimbare, care 


strălucesc în Hristos Cel Unul-Născut. 


Stih: Sfinte cuvioase părinte Sofronie, roagă-te lui Dumnezeu pentru noi. 

Strălucit fiind dumnezeieşte de lumina Duhului, ai risipit nebunia cea cumplită a 
lui Nestorie, a celui ce a învăţat unirea celor două firi întru Hristos, cu o singură 
voire şi un singur gând. 


Slavă Tatălui şi Fiului şi Sfântului Duh. 

Cu focul învățăturilor tale, cugetătorule de Dumnezeu, ai ars pe Pir, care tăgăduia 
că două sunt voirile lui Hristos, potrivit celor două firi deosebite şi două şi lu- 
crările, părinte cuvioase. 

Şi acum şi pururea şi în vecii vecilor. Amin (a Născătoarei). 

Infrumuseţatu-te-ai mai presus de toată bună cuviinţa îngerilor, ca una ce ai născut 
pe Ziditorul şi Domnul, Cel Intrupat din prea curatul tău sânge, Fecioară, care 
izbăveşte pe toţi cei ce-L slăvesc pe Dânsul. 

Cântarea a 5-a 

Irmos: Necredincioşii nu vor vedea slava Ta, Hristoase; dar noi, pe Tine, Unule- 
Născut, strălucirea slavei Dumnezeirii Tatălui, de noapte mânecând, Te lăudăm, 
Iubitorule de oameni. 


Stih: Sfinte cuvioase părinte Sofronie, roagă-te lui Dumnezeu pentru noi. 


Cu neclintită dorinţă privind Invierea cea cinstită şi Mormântul Vieţii, ai scos de 
acolo tainice gânduri şi ai împărtăşit, ierarhe şi pe credincioşi din strălucirea lor. 


Stih: Sfinte cuvioase părinte Sofronie, roagă-te lui Dumnezeu pentru noi. 

Cu totul ai fost cuprins de dor după Binele cel mai de seamă, fiind aprins de 
Lumina cea înţelegătoare şi ai iubit Izvorul nestricăciunii, tinzând către EI cu pri- 
virile tale, prea înțelepte. 

Slavă Tatălui şi Fiului şi Sfântului Duh. 

Mort fiind pentru toate cele de pe pământ, te-ai făcut biserică vie şi însuflețită a lui 
Dumnezeu, dobândind loc la masa cea îndestulată a Cuvântului şi sfeşnicul cre- 


dinţei. 


Şi acum şi pururea şi în vecii vecilor. Amin (a Născătoarei). 

Pe Hristos, Fiul Cel Unul-Născut al lui Dumnezeu cel fără de început, care se înţe- 
lege în două firi, Trup făcându-Se, L-ai născut mai presus de cuvânt, Maica lui 
Dumnezeu, ceea ce nu ştii de nuntă. 

Cântarea a 6-a 

Irmos: Jertfi-voi Ție, cu glas... 

Stih: Sfinte cuvioase părinte Sofronie, roagă-te lui Dumnezeu pentru noi. 

Harul Duhului celui Preasfânt s-a revărsat cu îmbelşugare în buzele tale, cugetă- 
torule de Dumnezeu. Pentru aceasta, sunetul cuvintelor tale se aseamănă cu cur- 
gerile râului. 

Stih: Sfinte cuvioase părinte Sofronie, roagă-te lui Dumnezeu pentru noi. 

Ca finicul ai înflorit în Casa Domnului, cu buna rodire a cuvântului şi cu viaţa ta 
cea curată ai îndulcit inimile celor ce cu credinţă te cinstesc pe tine, Sfinte ierarhe 
Sofronie. 

Slavă Tatălui şi Fiului şi Sfântului Duh. 

Cu sabia cea de foc a limbii tale vieţuitoare, ceata ereticilor este omorâtă şi mul- 
țimea cea cutezătoare a potrivnicilor lui Dumnezeu moare, înjunghiată fiind cu 
sabia învățăturilor tale. 


Şi acum şi pururea şi în vecii vecilor. Amin (a Născătoarei). 


Lăudăm prea curată naşterea ta, Născătoare de Dumnezeu, prin care ne izbăvim toți 
şi de lanţurile morţii şi de păcatul cel cumplit şi scăpăm de adâncurile iadului. 


Irmosul: Jertfi-voi Ție, cu glas de laudă, Doamne, strigă către Tine Biserica cea 
curățită de sângele demonilor cu Sângele cel curs prin milostivire din coasta Ta. 


Condac, glasul al 8-lea: 


Podobie: Apărătoare Doamnă, mulţumiri pentru biruinţă, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire ne- 
biruită, slobozeşte-ne pe noi dintru toate nevoile, ca să strigăm ție: Bucură-te 
Mireasă, pururea Fecioară! 

De râvna cea dumnezeiască fiind pus în mişcare şi lărgind gura poruncilor celor 
adevărate, temeliile Bisericii după Lege le-ai aşezat; şi cuvinte prea înțelepte dând 
călugărilor celor ce se aflau acolo, te-ai arătat lumii prea înțelepte între patriarhii 
Ierusalimului, Sfinte ierarhe Sofronie. Prin care, îndreptându-ne, strigăm ţie: bu- 
cură-te, lauda cea luminoasă a credincioşilor! 


Cântarea a 7-a 

Irmos: Cel ce ai mântuit în foc pe tinerii lui Avraam şi ai ucis pe haldeii care fără 
dreptate vânau pe cei drepți, Prealăudate Doamne, Binecuvântat eşti, Dumnezeul 
părinților noştri! 

Stih: Sfinte cuvioase părinte Sofronie, roagă-te lui Dumnezeu pentru noi. 

Cu ajutorul cel de sus împotrivindu-te bârfelilor cele eretice, înțelepte şi dove- 
dindu-te biruitor, ai cântat: Prealăudate Doamne, Binecuvântat eşti, Dumnezeul pă- 
rinţilor noştri. 

Stih: Sfinte cuvioase părinte Sofronie, roagă-te lui Dumnezeu pentru noi. 
Închinându-ţi toată viaţa lui Dumnezeu şi cercetând îndeaproape grădinile pust- 
nicilor, înțelepte, ai sădit livada ta cu strădania faptelor bune, închinând-o lui 
Dumnezeu, celui dintru înălțime. 

Slavă Tatălui şi Fiului şi Sfântului Duh. 

Legii lui Hristos plecându-te, cugetătorule de Dumnezeu, ai împărtăşit bogăția 
învăţăturii tale, cu evlavie, celor ce aveau trebuinţă de dânsa, cântând: Prealăudate 
Doamne, Binecuvântat eşti, Dumnezeul părinţilor noştri! 

Şi acum şi pururea şi în vecii vecilor. Amin (a Născătoarei). 

Sfințită fiind cu sufletul şi mai dinainte curăţită cu trupul, prin venirea asupra ta a 
Duhului celui Sfânt, ai zămislit în pântecele tău puterea Celui Preaînalt şi fără de 
sămânță ai născut, Preacurată. 


Cântarea a 8-a 


Irmos: Pe tinerii cei bine credincioşi... 

Stih: Sfinte cuvioase părinte Sofronie, roagă-te lui Dumnezeu pentru noi. 


Cu mirul harului sfinţitei lucrări arhicreşti ai fost sfințit acolo unde s-a arătat arhie- 
ria cea mântuitoare lumii, prea înțelepte părinte Sofronie, strigând: pe Domnul 
lăudaţi-L şi-L prea înălţaţi întru toți vecii! 


Stih: Sfinte cuvioase părinte Sofronie, roagă-te lui Dumnezeu pentru noi. 


Cinstind în chip deosebit înţelepciunea, cu cununa darurilor ai fost încununat, prea 
mărite ierarhe Sofronie, primind mărirea cea neveştejită şi bogăţia cea netrecătoare, 
darul înţelepciunii şi strigând: pe Domnul lăudaţi-L şi-L prea înălţaţi întru toţi ve- 
cil! 

Stih: Sfinte cuvioase părinte Sofronie, roagă-te lui Dumnezeu pentru noi. 

Ca un preot desăvârşit îmbrăcându-te cu dumnezeiasca dreptate, cunoscătorule 
tainic al celor sfinte, ai ocârmuit, fericite părinte, cu vitejie turma Stăpânului, prin 


cuvinte şi prin fapte, strigând: pe Domnul lăudaţi-L şi-L prea înălțaţi întru toţi ve- 
cil! 

Binecuvântăm pe Tatăl şi pe Fiul şi pe Sfântul Duh, Domnul. 

Cuvântul cel împreună fără de început cu Tatăl ţi-a dăruit ţie, în chip măreț şi mai 
presus de înţelegere, cuvânt care întrece cuvintele şi risipeşte bârfelile eresurilor şi 
care strigă: pe Domnul lăudaţi-L şi-L prea înălţaţi întru toți vecii! 

Şi acum şi pururea şi în vecii vecilor. Amin (a Născătoarei). 

Arătatu-te-ai Biserică sfinţită a Cuvântului, Celui ce sfinţeşte toată zidirea, munte 
sfânt, bogat, munte prea arătos, binecuvântată Stăpână, singură prea lăudată. Pentru 
aceasta, pe tine te cinstim şi te prea înălțăm întru toţi vecii. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit; atunci fiind închipuită, iar acum lucrată; pe toată lumea ridică să-ţi cânte 
ție: pe Domnul, lucrurile lăudaţi-L şi-L prea înălţaţi întru toți vecii! 

Cântarea a 9-a 
Irmos: Hristos, piatra cea netăiată... 


Stih: Sfinte cuvioase părinte Sofronie, roagă-te lui Dumnezeu pentru noi. 
Grăirea care iese de pe buzele tale cele dumnezeieşti, de Dumnezeu cuvântătorule, 
îndulceşte cugetele credincioşilor, prin har, ca un fagure care face să picure bună 
cuviinţa înțelegerilor. 


Stih: Sfinte cuvioase părinte Sofronie, roagă-te lui Dumnezeu pentru noi. 


Înăuntrul adâncurilor celor nepătrunse ale cerurilor vieţuieşti, de Dumnezeu grăi- 
torule, împrejurul Stăpânului şi Impăratului tuturor, unde strălucirile îngereşti şi 
Oştile sfinților dănţuiesc. 


Stih: Sfinte cuvioase părinte Sofronie, roagă-te lui Dumnezeu pentru noi. 


Petrecând pe pământ viaţa îngerilor, părinte, te-ai învrednicit în ceruri de fericirea 
îngerilor. Şi acolo roagă pe Hristos să mântuiască pe toţi cei ce te laudă pe tine. 


Slavă Tatălui şi Fiului şi Sfântului Duh. 


Ca nişte năstrape de bune miresme sunt învăţăturile tale, cugetătorule de Dum- 
nezeu; căci te-ai arătat alabastru plin de nardul înţelepciunii celei credincioase şi de 
mult preţ, îmbălsămând cu învăţăturile tale cinstitul Trup al lui Hristos. 


Şi acum şi pururea şi în vecii vecilor. Amin (a Născătoarei). 


Nor uşor te-a văzut pe tine Isaia, Fecioară; că Domnul venind asupra ta, a surpat 
toate cele făcute de mână şi a arătat cunoştinţa Lui celor ce te laudă pe tine. 


Irmosul: Hristos, piatra cea netăiată de mână, cea din capul unghiului, din tine, 
Fecioară, muntele cel netăiat, S-a tăiat, adunând firile cele osebite. Pentru aceasta, 
veselindu-ne, pe tine, Născătoare de Dumnezeu, te mărim. 


Sedelna, glasul al 4-lea. Podobie: Degrab ne întâmpină pe noi mai înainte până ce 
nu ne robim când vrăjmaşii Te hulesc pe Tine şi ne îngrozesc pe noi, Hristoase, 
Dumnezeul nostru, pierde cu Crucea Ta pe cei ce se luptă cu noi, ca să cunoască 
cât poate credinţa dreptmăritorilor, pentru rugăciunile Născătoarei de Dumnezeu, 
Unule, lubitorule de oameni. 

Cu cuvintele ai împodobit Biserica lui Hristos, cu faptele ai păzit chipul lui 
Dumnezeu în tine, prea cuvioase părinte Sofronie. Căci curăţia cea din tine a stră- 
lucit în lume, fulgerând tuturor harurile învățăturilor, celor ce cu credinţă prăz- 
nuiesc, părinte, pomenirea ta. 


Sedelna Preasfintei Născătoare de Dumnezeu, glasul al 4-lea. Podobie: Degrab ne 
întâmpină pe noi mai înainte până ce nu ne robim când vrăjmaşii 'Te hulesc pe Tine 
şi ne îngrozesc pe noi, Hristoase, Dumnezeul nostru, pierde cu Crucea Ta pe cei ce 
se luptă cu noi, ca să cunoască cât poate credința dreptmăritorilor, pentru 
rugăciunile Născătoarei de Dumnezeu, Unule, lubitorule de oameni. 


Ai înnoit, prea curată, cu dumnezeiască naşterea ta, firea cea muritoare şi stricată 
prin patimi a pământenilor şi ai ridicat pe toți din moarte la Viaţa cea nestri- 
căcioasă. Pentru aceasta, după datorie, toţi te fericim, Fecioară prea mărită, precum 
mai înainte ai grăit. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. Po- 
dobie: Degrab ne întâmpină pe noi mai înainte până ce nu ne robim când vrăjmaşii 
Te hulesc pe Tine şi ne îngrozesc pe noi, Hristoase, Dumnezeul nostru, pierde cu 
Crucea Ta pe cei ce se luptă cu noi, ca să cunoască cât poate credinţa drept- 
măritorilor, pentru rugăciunile Născătoarei de Dumnezeu, Unule, lubitorule de 
oameni. 


Dacă Te-a văzut înălţat pe cruce, prea curată Maica Ta, pe Tine, Cuvinte al lui 
Dumnezeu, ca o Maică, plângând a grăit: ce minune nouă şi neobişnuită este 
Aceasta, Fiul meu? Cum Te împărtăşeşti cu moartea, Cel ce eşti Viaţa tuturor, 
vrând să înviezi pe cei morţi, ca un Milostiv? 

Rugăciunea Sfântului Sofronie al Ierusalimului către Sfântul arhanghel 
Mihail 


O, de trei ori sfinte, prea vrednic de iubit şi de cinstit, căpetenie a sfintei oştiri, slu- 
jitorule al lui Dumnezeu, Mihaile, fruntaş al îngerilor, prea vrednicule de toată în- 
chinarea şi lauda şi prăznuirea! Tu, cel ce odinioară ai fost conducător al popo- 
rului iudeu, arătându-le, cu cea mai adâncă credinţă, calea cea dreaptă şi cele folo- 
sitoare pentru mântuire; tu, iarăşi, când va fi să fie, vei trâmbiţa cu vuiet mare, în 
tot pământul, de-a lungul şi de-a latul lumii [...], Sfinte arhistrategule Mihaile, 
îndreptătorule al celor ce greşesc, trezitorule al celor ce o iau pe calea rea, apără- 
torule al sufletelor, păzitorule al trupurilor, nimicitorule al demonilor, luminăto- 
rule a toată făptura! Fii-mi mie în ceasul acela, rogu-te fierbinte, ocrotitor credin- 
cios, stându-mi alături şi apărând pricina mea, ca să nu fiu asuprit! 


O, prea sfinte Mihaile, tu care din porunca lui Dumnezeu, pe poporul israelitean |- 
ai trecut marea şi l-ai rânduit în pământul făgăduinţei; tu, care ai înarmat pe losua 
al lui Navi împotriva vrăjmaşilor săi şi ai izbăvit Cortul sfânt al lui Moise de tira- 
nul însetat de sânge; tu, care ai luminat sufletele atâtor mulțimi de sfinţi! Lumi- 
nează şi simţirile, şi ochii sufletului meu! Întăreşte inima mea cea tulburată de va- 
lurile acestei vieţi! Mintea mea cea plecată către cele pământeşti înalţ-o sus, la în- 
ţelepciunea cerească! Întăreşte braţele mele cele slăbănoage împotriva vrăjmaşilor 
care mă războiesc! Întremează picioarele cele neputincioase, ca să nu mă abat din 
calea care duce la cer! Îndreaptă grumazul meu cel împovărat de păcate şi tămă- 

duieşte rănile cele vechi, care duhnesc de putoare şi putreziciune! Stinge văpaia 
poftelor ce mă mistuie, şi mă păzeşte de tot necazul, de toată supărarea şi durerea! 


Încă te rog pe tine, cel cu nume de mare vază, Mihaile, în numele lui Dumnezeu te 
rog, cu tot sufletul, când va fi să ies cu trupul din această viaţă, la moartea mea, tu, 
vesel şi blând, vino de mă acoperă cu cinstitul văl al aripilor tale, şi mă smulge din 
sălaşele cele strâmte şi întunecate ale iadului, şi du-mă la locurile Cortului celui 
minunat, în sălaşul Domnului, în glas de bucurie, de laudă şi cântare a celor care 
prăznuiesc sfântă sărbătoarea ta (Ps. 62, 2)! 


[extras din Cuvântul la arhangheli şi îngeri şi la celelalte cete ale puterilor cereşti 
(din volumul Sfântul Sofronie al Ierusalimului - Viaţa şi scrierile, ed. Sophia, 
Bucureşti, 2012, p. 181-183)] 


Sursa: 
https://manastirea.petru-voda.ro/2015/03/11/rugaciunea-sfintului-sofronie-al-ierusalimului- 


catre-sfintul-arhanghel-mihail/ 

Imnografie 


Condacul Sfântului ierarh Sofronie, patriarhul Ierusalimului: De râvna cea dumne- 
zeiască fiind pus în mişcare şi lărgind gura poruncilor celor adevărate, temeliile 
Bisericii după Lege le-ai aşezat; şi cuvinte prea înțelepte dând călugărilor celor ce 
se aflau acolo, te-ai arătat lumii prea înțelepte între patriarhii Ierusalimului, Sfinte 
ierarhe Sofronie. Prin care, îndreptându-ne, strigăm ţie: bucură-te, lauda cea lumi- 
noasă a credincioşilor! 


Troparul Sfântului ierarh Sofronie, patriarhul Ierusalimului: Îndreptător credinţei 
şi chip blândeţelor, învăţător înfrânârii te-a arătat pe tine, turmei tale, adevărul lu- 
crurilor. Pentru aceasta ai dobândit cu smerenia cele înalte şi cu sărăcia cele bo- 
gate; părinte ierarhe Sofronie, roagă pe Hristos Dumnezeu să mântuiască sufletele 
noastre. 


(Video) Troparul Sfântului ierarh Sofronie - Interpret: Otilia Simeria: 
https://doxologia.ro/cantari/video-sfantul-ierarh-sofronie-tropar 


Cuvânt pentru Suflet. Cine a fost Sfântul Sofronie al Ierusalimului? 
https://www.youtube.com/watch?v=1O07AetAbZSI 


Marturie Athonita - Patristica - Sfantul Sofronie al lerusalimului: 
https://www.youtube.com/watch?v=fyIpFBHpG6U 

Vieţile Sfinţilor - Pomenirea celui dintre Sfinţi părintele nostru Sofronie. 
patriarhul Ierusalimului 

Cuvant Ortodox - Sfântul sfinţit Sofronie, patriarhul Ierusalimului - 11 martie: 
https://www.youtube.com/watch?y=RDGWL1L5Css 

Sfântul Sofronie, cel numit cu numele întregii înţelepciuni, s-a născut în Damasc, 
din părinţi drepteredincioşi şi deplin înţelepţi, ale căror nume au fost Plintos şi 
Mira, şi erau cetăţeni vestiți. Din tinereţile sale fericitul Sofronie şi-a câştigat viaţa 
potrivit cu numele său, iubind înţelepciunea cea duhovnicească şi cea dinafară, 
păzindu-şi fecioreasca sa curăţenie, întreagă şi neprihănită din pântecele maicii 
sale. Căci amândouă acestea, adică înţelepciunea duhovnicească şi fecioreasca 
curăţie, se numesc întreaga înţelepciune, mai ales după cuvântul Sfântului loan 
Scărarul, care zice: "Întreaga înţelepciune este o numire de obşte a tuturor faptelor 
bune". Pe acestea şi pe toate faptele bune le-a câştigat pe deplin înțeleptul Sofronie. 

EI a deprins mai întâi filosofia cea din afară. De aceea a fost numit şi "sofist”, adică 
prea înţelept, pentru că numirea de sofist în acele timpuri era foarte mult cinstită şi 
cei mai aleşi filosofi cu acest nume erau numiţi, precum altă dată Libaniu sofistul, 
prietenul Sfântului Vasile cel mare. După aceea fericitul Sofronie, după filosofia 
cea din afară vrând să câştige înţelepciunea cea duhovnicească, umbla prin 
mănăstiri şi prin sihăstrii pustniceşti, adunând de la plăcuţii lui Dumnezeu părinți 
folos pentru sufletul său. 


Mergând şi la Sfânta Cetate a Ierusalimului şi umblând prin mănăstirile ce erau 
acolo, a intrat în viaţa de obşte a marelui Teodosie. Acolo a găsit pe monahul loan, 
care se numea Moscu şi Evirat, preot cu rânduiala, bărbat îmbunătăţit şi foarte 
iscusit într-amândouă înţelepciunile, şi în cea din afară şi în cea duhovnicească. 


Lipindu-se Sofronie de acela cu toată osârdia, ca fiul de tată şi ucenicul de dascăl, 
îi urmă lui întru toate căile, până la sfârşitul aceluia, umblând prin mănăstiri şi prin 
pustietăţi, împreună cu dânsul cercetând pe sfinţii părinţi şi scriindu-le vieţile lor 
spre folos; precum este cartea cea scrisă de amândoi, care se numeşte "Limonariu" 
sau "Grădina de flori" şi care este mărturisită de al şaptelea Sinod, în care se arăta 
totul. În acea carte Sfântul Sofronie adeseori se numeşte sofist de către dascălul 
său, ca cel asemenea cu dânsul în învăţătura filosofiei. 


Dar nu numai sofist numeşte acel cuvios loan pe fericitul Sofronie, ci în unele 
locuri şi domn al său, iar alteori şi părinte. Că nu-l avea ca pe un ucenic, ci ca pe 
un prieten şi împreună călător şi ostenitor, fiind ales cu viaţa. Pe lângă aceasta 
vedea şi mai înainte cu duhul că acela avea să fie mare păstor şi stâlp neplecat al 
Bisericii lui Hristos. 


Cu acest cuvios loan a petrecut Sfântul Sofronie mai înainte de călugăria sa mai 
întâi în Palestina, în aceeaşi viaţă de obşte a Sfântului Teodosie - în pustiul 
Iordanului şi în mănăstirea ce se numea nouă, care era zidită de Sfântul Sava. 


După aceea loan şi Sofronie, lăsând Palestina de frica perşilor care năvăliseră, s-au 
dus în părțile Antiohiei celei mari. Căci în timpurile acelea Hosroe cel tânăr, 
împăratul Persiei, s-a sculat cu război contra stăpânirii greceşti, pentru o pricină ca 
aceasta: Foca tiranul, precum scrie pe larg Nichifor Calist, istoricul grec, a ucis pe 
Mavrichie, împăratul grecesc (582-602) şi i-a răpit scaunul împărătesc (602-610); 
iar Mavrichie împăratul a fost mai înainte un mare făcător de bine a lui Hosroe al 
Persiei. Căci lui Hosroe, fiind izgonit de la împărăția persană şi scăpând în stă- 
pânirea grecească, Mavrichie îi fusese ca un tată; şi-i ajutase cu bani împărăteşti şi 
cu putere de oaste de-şi luase iarăşi scaunul în Persia, şi se făcuse pace întărită 

între greci şi perşi. lar când a auzit Hosroe de uciderea făcătorului său de bine, 
Mavrichie, i-a părut foarte rău de dânsul şi, stricând toate aşezămintele de pace cu 
grecii, a început a cugeta să răzbune uciderea lui Mavrichie. Deci a năvălit oaste 
persană contra multor părți greceşti, mai ales contra Siriei, Feniciei şi Palestinei şi 
le robeau. 

Atunci sfinţii părinţi care petreceau viaţa pustnicească în acele părţi, lăsând mănă- 
stirile şi pustniceştile lor locuinţe, au fugit fiecare pe unde putea. Într-acel timp 
aceşti doi sfinţi, loan şi Sofronie, s-au dus din Palestina. lar după plecarea lor a 
fost luată de perşi Sfânta Cetate a Ierusalimului, iar cinstitul lemn al făcătoarei 
de viaţă Cruci a lui Hristos a fost robit împreună cu prea Sfinţitul patriarh; şi 
patrusprezece ani a fost ţinut în Persia în robie, nu cu puţină mâhnire şi jale 
pentru toată creştinătatea. 


Mai înainte de acea robie a Ierusalimului, aceşti sfinţi, trecând prin părţile 
Antiohiei după obiceiul lor, precum s-a zis, asemenea albinelor ce zboară pe flori şi 
adună miere, înconjurau oriunde auzeau că sunt părinţi făcători de fapte bune şi, 
adunând frumuseţea sufletului cea mai dulce decât mierea ca într-un singur fagure 
plin de miere, au alcătuit-o prin scris, în cartea ce se numeşte "Limonariu”. lar 
după ce şi acolo s-au apropiat aceleaşi războaie persane, s-au dus în Egipt şi 
Alexandria, unde, făcând asemenea, au dobândit multe învățături, pe care le-au 
lăsat spre folos neamului creştinesc celui mai de pe urmă, scriind faptele şi vorbele 
multor sfinți părinţi, pe care singuri cu ochii le-au văzut şi cu urechile le-au auzit. 


Sfântul Sofronie era încă netuns în chipul monahicesc când a mers în Alexandria. 
Acest lucru se dovedeşte din capitolul şasezeci şi nouă al "Limonariului", unde 
dascălul lui Sofronie, loan Eviratul, zice astfel: "Am mers în Alexandria eu şi 
domnul Sofronie, fratele meu, mai înainte de călugăria lui, şi ne-am dus la ava 
Paladie, bărbatul cel îmbunătăţit şi robul lui Dumnezeu”. Şi iarăşi, în capitolul o 
sută zece, din nou zice: Eu şi domnul meu Sofronie am mers în lavra care este 
departe de Alexandria de optsprezece stadii, la un foarte îmbunătăţit egiptean de 
neam şi am zis acelui stareţ: "Părinte, spune-ne un cuvânt, cum putem să petrecem 
unul cu altul, căci domnul Sofronie sofistul vrea să se lepede de lume şi să se facă 
monah”. Atunci ne-a zis stareţul: "Bine faceţi, fiilor, că lăsaţi cele lumeşti pentru 
mântuirea sufletelor voastre. Şedeţi dar în chilii, liniştiţi-vă şi, păzindu-vă mintea, 
rugaţi-vă neîncetat, având nădejdea spre Dumnezeu. Acela vă va da înţelegerea Sa 
şi va lumina mintea voastră”. 


De aici se vede mai lămurit fapta cea bună a Sfântului, întregului la minte, So- 
fronie, căci, fiind încă mirean, atât de mare osteneală a călătoriei suferea într-acele 
vremi pe la mănăstiri şi prin pustietăți şi atât de multă sârguință adăuga pentru 

cercetarea lucrurilor celor folositoare, cum ar putea să se povăţuiască la calea 
mântuirii; şi, mai înainte de a se tunde în călugărie, fericitul Sofronie se arată 
desăvârşit monah, având viaţa monahicească, desăvârşită în fapte bune. 


După aceea s-a călugărit de dascălul său. Apoi, întâmplându-se lui o boală tru- 
pească de care era gata să moară, a văzut o vedenie, precum scrie despre aceasta 
dascălul său, în capitolul o sută doi, zicând: Vrând să se sfârşească fratele meu 
Sofronie înțeleptul, eu şi ava loan scolasticul stând lângă el, ne-a zis: "Mi se părea 
că merg undeva pe cale şi am văzut că nişte fecioare dănțuiau înaintea mea, 
zicând: "Bine că a venit Sofronie! Acum s-a încununat Sofronie!" Pentru aceasta 
dănțuiau fecioarele acelea înaintea lui, căci el este numit cu numele întregii 
înțelepciuni”. Aceasta a scris dascălul său despre el. 


Apoi, după boala aceea, însănătoşindu-se şi fiind în chipul monahicesc, şi mai 
multe osteneli adăuga, îngrijind de mântuirea sa şi de a altora, pentru că, 
înmulțindu-se atunci în Egipt eresul lui Sevir, se împotriveau ereticilor amândoi, 
împreună cu dascălul, ca nişte înţelepţi şi iscusiţi în dumnezeiasca Scriptură, între- 
bându-se cu ei şi biruindu-i. Pentru aceea prea sfințitului patriarh al Alexandriei, 
loan milostivul, îi erau foarte iubiţi şi se cinsteau mult de dânsul, ca nişte adevăraţi 
prieteni ai lui şi ajutători contra ereticilor şi mângâietori în întristări. 


Se povesteşte în viaţa aceluia, scrisă de Leontie, episcopul Neapolei, că Sfântul 
Ioan milostivul avea obicei de şedea miercurea şi vinerea lângă uşile bisericii, dând 
voie tuturor celor ce voiau să vină la dânsul, ascultând trebuinţele fiecăruia, 
ajutându-le, potolind certurile şi sfezile şi făcând pace între oameni. lar dacă se 
întâmpla cândva, şezând acolo, de nu venea nimeni la el şi nu cerea nimic, apoi se 
scula mâhnit şi cu lacrimi se ducea în casa sa, zicând: "Acum smeritul loan n-a 
câştigat nimic, nici a dus ceva lui Dumnezeu pentru păcatele sale”. Asrf2/ şi 
fericitul Sofronie, despre care ne este cuvântul, mângâindu-l pe prietenul lui, îi 
zicea: 


De aici arătat este în 
câtă cinste şi dragoste a fost Sfântul Sofronie, împreună cu dascălul său, la acel 
prea sfinţit patriarh. 


La aceşti sfinţi părinţi era obiceiul şi sârguinţa ca în fiecare zi, să se folosească cu 
un lucru nou, văzând sau auzind sau învățând ceva. Şi li s-a întâmplat un lucru ca 
acesta, precum zice loan: 


Eu şi domnul Sofronie înțeleptul, am mers în casa lui Ştefan filosoful, care era 
lângă calea ce duce spre biserica Preasfintei Născătoare de Dumnezeu, zidită de 

fericitul patriarh Evloghie, spre răsărit de a marelui Tetrafil. Sosind în casa filo- 
sofului, am bătut în poartă, iar portarul ne-a zis: "Încă se odihneşte stăpânul meu, 
mai zăboviţi puţin”. Atunci a zis domnul meu Sofronie: 

Locul acela este cinstit de alexandreni, căci se zice că 
împăratul Alexandru Macedoneanul, aducând din Egipt moaştele Sfântului prooroc 
Ieremia, le-a pus în acel loc când a zidit cetatea Alexandria în numele său. 


După ce am mers acolo, pe nimeni n-am aflat, decât numai pe trei orbi. Şi am şezut 
încetişor aproape de ei, având la noi cărțile noastre. Deci, vorbind mult între ei 
aceşti orbi, a zis unul către altul: "Prietene, cum ai orbit tu?" Acela i-a răspuns: 
"Am fost corăbier în tinerețile mele şi, plutind dinspre Africa, din multă privire 
spre mare, s-a făcut albeaţa pe ochii mei şi am orbit”. Apoi 1-a povestit şi celălalt 
cum a orbit, zicând: "Am fost sticlar şi, lucrând odată cu sticla fără pază, m-am ars 
şi din dogoarea focului mi-am pierdut vederea”. 


Amândoi orbii spunându-şi pricina orbirii lor, au întrebat şi pe al treilea, iar acela 
le-a răspuns: "Când eram tânăr, mi-a fost urât a mă osteni şi a lucra, ci am iubit 
lenea; dar, fiind iubitor de plăceri, nu aveam cu ce mă hrăni, de aceea am început a 
fura şi a face multe răutăţi. Iar într-una din zile am văzut ducându-se spre îngropare 
un mort. Și am mers în urma celor ce-l duceau, vrând să văd unde-l vor pune; şi a 
fost îngropat mortul lângă biserica Sfântului loan. După ce a înnoptat, am desco- 
perit mormântul, am intrat înăuntru, am luat toate hainele de pe mortul acela şi 
numai o cămaşă am lăsat pe el. Şi, ieşind din mormânt, mi-a zis gândul cel rău: 
"Întoarce-te de ia şi cămaşa, căci este foarte bună". Şi eu ticălosul m-am întors, 
vrând a dezbrăca şi cămaşa, ca să las mortul gol; dar, ridicându-se mortul, a stat 
înaintea mea şi, ridicând mâinile, mi-a zgâriat obrazul cu degetele şi mi-a scos 
amândoi ochii; atunci eu ticălosul, cu multă nevoie şi durere, abia am ieşit din 
mormânt. Aşa am orbit”. 


Acestea auzindu-le noi, domnul Sofronie mi-a făcut semn şi ne-am dus de la 
dânşii, apoi mi-a zis Sofronie: 


De aceea, arătat este, cum că amândoi Sfinţii 
loan şi Sofronie, se îngrijeau de folosul lor în toate zilele. Căci zicând el "nu este 
nevoie astăzi ca mai mult să învăţăm, pentru că ne-am folosit destul", dovedeşte că 
toată ziua se sârguia a se folosi cu ceva. 


Petrecând fericitul Sofronie în Alexandria, a scris minunile Sfinţilor Chir şi 
Ioan, dându-le mulțumire pentru vindecarea ochilor săi. Căci atunci când a căzut 
bolnav, a alergat la sfinții doctori fără de arginţi cu rugăciune şi cu credinţă şi a 

câştigat de la dânşii vindecarea cerută, în biserica lor din Alexandria, având către 
dânşii mare osârdie. Dar după câtva timp, părțile acelea ale Egiptului, unde este 
Alexandria, au început a fi supărate de năvălirea perşilor. Deci au fost nevoiţi 
Sfinţii Părinţi loan şi Sofronie să fugă şi de acolo, ca şi prea sfinţitul patriarh loan 
milostivul începuse să fugă de frica barbarilor. 


Vrând să meargă cu el la Constantinopol, au venit şi ei în corabie, nevrând să se 
lase de el, căci nu suferea să se despartă de dânşii. Deci sfințitul patriarh loan, 
căzând în boală pe drum, a murit în cetatea Amatunta, iar viaţa lui cea înaltă şi 
milosteniile cele multe le-a lăudat înțeleptul Sofronie cu cuvinte alese. 


După îngroparea cea patriarhicească, s-a dus la Roma cea veche cu dascălul său 
loan şi cu fraţii care se întâmplaseră cu dânşii, doisprezece la număr. 


Acolo petrecând câtva timp, cuviosul loan, dascălul lui Sofronie, fiind mai bătrân, 
s-a dus către Domnul. Şi, când era să moară, a poruncit iubitului şi 
duhovnicescului său fiu, Sofronie, ca trupul lui să nu-l îngroape în Roma. Ci, în 
racla de lemn închizându-l, să-l ducă în muntele Sinai. lar dacă nu-i va fi cu putinţă 
să-l ducă până la muntele Sinai din cauza barbarilor, atunci să-l ducă în Palestina, 
la mănă-stirea cea de obşte a Sfântului marelui Teodosie, unde cuviosul loan se 
călugărise şi acolo să-i îngroape moaştele. Deci, aşa s-a şi făcut. 


Căci Sfântul Sofronie, urmând lui Iosif cel din Legea Veche, care a dus trupul lui 
Iacob în mormântul părinților săi, a luat din Roma trupul cuviosului loan, 
duhovnicescul său părinte, şi, împreună cu fraţii, s-a întors în ţările greceşti. lar 
după ce a ajuns la Ascalon, a auzit că nu este cu putinţă să treacă la muntele Sinai 
din cauza barbarilor. Atunci au mers la Ierusalim, care era stăpânit de perşi, şi au 
îngropat trupul părintelui lor în mănăstirea de obşte a lui Teodosie. Iar el împreună 
cu frații săi locuia în Ierusalim, având atunci scaunul Patriarhiei Modest, în locul 
patriarhului Zaharia, care, împreună cu lemnul Crucii, era în robie la perşi. 


După puţin timp de la plecarea Sfântului Sofronie de la Roma în Palestina, 
Dumnezeu a binevoit ca să întoarcă din robie la Ierusalim Sfântul Lemn al 
Crucii şi pe patriarhul Zaharia. Căci voievodul leraclie, ucigând pe tiranul 
împărat Foca şi luând singur împărăţia grecească (610-641), s-a ostăşit asupra 
ținutului grecesc şi, biruind de multe ori cetele lui Hosroe, a robit cetățile acelea 
şapte ani. După aceea, Siroes, fiul lui Hosroe, ucigând pe tatăl său şi luând împă- 
răția grecească, căuta să se împace cu leraclie, împăratul grecesc. lar condiţiile de 
pace puse de împăratul leraclie erau acestea: împăratul Persiei să lase grecilor 

Ierusalimul şi să întoarcă cinstitul lemn al Sfintei Cruci, cum şi pe patriarhul 
Zaharia. Şi aşa s-a şi făcut. 


Deci, după patrusprezece ani, a fost adus din Persia lemnul Crucii cu mare cinste, 
pe care însuşi împăratul leraclie l-a dus pe umerii săi în Sfânta Cetate - precum se 
scrie despre aceasta în ziua de 14 a lunii septembrie - iar fericitul patriarh Zaharia 
şi-a luat iarăşi scaunul său. După câţiva ani acel cinstit Lemn al făcătoarei de viaţă 
Cruci a Domnului nostru lisus Hristos a fost dus de acelaşi împărat leraclie din 
Ierusalim la Constantinopol ca să nu se mai robească de vrăjmaşi acea mare 
vistierie a creştinilor. După aceea Ierusalimul a fost luat iarăşi de vrăjmaşi, după 
cum vom vedea mai pe urmă. 


Patriarhul Zaharia, după întoarcerea sa din robie, mai trăind puţin, s-a dus către 
Domnul. După dânsul Modest iarăşi a luat scaunul, dar n-a stat pe el decât numai 
doi ani, pentru că a murit. Apoi a fost ales Sfântul Sofronie ca patriarh al 
Ierusalimului. În acel timp s-a ridicat şi eresul monoteliţilor, adică al celor ce 
mărturisesc o voie şi o lucrare în persoana lui Hristos, în cele două firi ale Lui - în 
cea dumnezeiască şi în cea omenească - ca şi cum fiecare fire n-ar fi avut deosebită 
lucrare şi voie. lar cei ce mărturisesc că Hristos nu este desăvârşit în amândouă 
firile, aceia Îl prihănesc. 


Despre acel eres s-a scris mai pe larg în viaţa cuviosului Maxim Mărturisitorul, în 
ziua de 21 a lunii ianuarie. Dar pe acel eres al monoteliților, l-a întins mai ales 
Chir, patriarhul Alexandriei, adunând sinod şi poruncind a crede ca el. Lui i-a 
urmat Serghie, patriarhul Constantinopolului, iar după dânsul Piros şi alţii, pentru 
care au pătimit mulți din cei ce nu se învoiau cu acel eres. Acelui eres i s-a 
împotrivit foarte mult prea Sfinţitul patriarh al Ierusalimului, Sfântul Sofronie. 
Căci, adunând la dânsul sinod, a blestemat acel eres al monoteliţilor şi a trimis 
scrisori întărite ale sinodului pretutindeni. După aceea au fost citite acele 
scrisori la al şaselea Sinod ecumenic şi de Sfinţii Părinţi s-au mărturisit şi S-au 
primit ca nişte scrieri ortodoxe. 


Sfântul Sofronie a scris şi alte multe cuvinte şi învățături folositoare Bisericii lui 
Hristos, cum şi viaţa câtorva sfinţi, printre care şi a Sfintei Maria Egipteanca, care 
a fost asemenea ca îngerii în pustie, mai presus de firea omenească. EI, păstorind 
bine Biserica lui Dumnezeu, a închis gurile ereticilor, izgonindu-i departe ca pe 
nişte lupi, de la turma cea cuvântătoare. 

Apoi iarăşi, cu voia lui Dumnezeu, s-a făcut năvălirea barbarilor asupra Siriei şi a 
Palestinei. Insă acum nu era a perşilor, ci a mahomedanilor, care mai întâi au luat 
cetatea Damasc. 


Apoi au înconjurat cetatea lui Dumnezeu, Ierusalimul, şi au bătut-o aproape doi 
ani. După ce oastea grecească s-a rănit de dânşii în Siria şi a fost ucis Serghie 
voievodul, prea sfințitul patriarh Sofronie, împreună cu creştinii din Palestina, s-au 
închis în Sfânta Cetate. Se afla cuvântul lui pe care l-a grăit către popor în ziua 
Naşterii lui Hristos, când s-a făcut înconjurarea cetăţii, în care, ca un alt leremia, 
plângea cu jale risipirea şi pustiirea sfintelor locuri, ce s-a făcut cu voia lui 
Dumnezeu pentru păcatele poporului. Dar mai vârtos plângea că n-a putut să 
prăznuiască în Betleem ziua Naşterii lui Hristos, după obicei, de vreme ce locul 
Betleemului acum era în mâinile agarenilor. 


Sfârşindu-se alt an al înconjurării, când creştinii erau strâmtoraţi, s-a simţit nevoia 
a se da pe sine vrăjmaşilor şi a le deschide cetatea. Dar mai întâi prea sfințitul 
patriarh Sofronie a trimis la voievodul agarenilor, Omar, făcând cu dânsul aşe- 
zământ de pace, întru care la început se cerea ca credinţei creştineşti şi Sfintei 
Biserici a lui Dumnezeu să nu i se facă nici un fel de silă şi de strâmbătate. Omar 
voievodul a făgăduit că acel aşezământ, precum şi altele să le păzească întregi. ŞI, 
întărind cuvântul acesta, creştinii au deschis porțile cetăţii voievodului agarenesc; 
iar el, fiind făţarnic şi viclean, s-a prefăcut blând ca o oaie şi smerit, dar în inimă 
era lup răpitor. 


Imbrăcându-se în nişte vechituri de păr de cămilă, a intrat în cetate pe jos şi întreba 
unde este biserica lui Solomon ca să-şi săvârşească acolo rugăciunile lui cele de 
Dumnezeu urâte. 


Iar prea Sfinţitul Sofronie, ieşind întru întâmpinarea lui şi văzându-l într-un 
chip ca acela făţarnic, a zis: 

Deci a plâns mult cu 
toţi creştinii şi-l îndemna pe voievod ca, lepădând acele vechituri, să se îmbrace în 
hainele boiereşti cele cuviincioase lui. 


Și astfel Sfânta Cetate a lui Dumnezeu, Ierusalimul, s-a luat de agareni şi s-a 
strâmtorat creştinătatea de grea robie. Pentru că păgânul voievod al agarenilor n-a 
păzit aşezământul de pace făcut cu prea sfinţitul patriarh Sofronie pe care făgăduise 
a-l păzi. Şi a început a face multe strâmbătăţi creştinilor din Ierusalim. Văzând 
aceasta, Sfântul Sofronie se tânguia de-a pururea şi ruga pe Dumnezeu să-i ia 
sufletul lui de pe pământ, ca să nu vadă mai mult chinuirea creştinilor, urâciunea 

pustiirii şi necinstirea locurilor celor sfinte. Şi, fiind auzit, degrabă şi-a săvârşit 
viaţa şi a trecut de la pământescul Ierusalim, cel plin de lacrimi, spre cel de sus, 
plin de bucurie, unde este locaşul tuturor celor ce se veselesc întru lisus Hristos, 
Domnul nostru, căruia se cuvine slavă în veci. Amin. 

Sfântul ierarh Sofronie al Ierusalimului - drumul spre sfinţenie 


Învăţând virtutea la măsura la care ajungeau doar cei din pustie, Sfântul Sofronie a 
păşit, în cele din urmă, pe calea monahală, mergând mai întâi la Mănăstirea 
Sfântului Teodosie, iar apoi în Alexandria, fiind ucenic al cuviosului loan Moshu. 
Vindecat de o boală a ochilor de către Sfinţii Chir şi loan, a fost ales apoi patriarh 
al Ierusalimului. Fiind luată cetatea în robie de agareni, sfântul s-a rugat să fie 
mutat la cele veşnice, întrucât nu mai răbda să vadă pustiirea. 

Născut în secolul al VI-lea, în cetatea Damascului, Sfântul ierarh Sofronie a de- 
prins toată învăţătura și virtutea pe care o dobândeau doar cei din pustie. În cele 
din urmă, s-a retras la Mănăstirea Sfântului Teodosie, începătorul vieții de obşte, 
dar setea sa de a urma Domnului tot nu putea fi împlinită, astfel că a pornit spre 
Alexandria. Aici a găsit un om pe nume loan Moshu, plin de înţelepciune, aşa că a 
rămas o vreme în cortul lui. 


Imbolnăvindu-i-se ochii, Sfântul Sofronie a fost vindecat de către Sfinții doctori 
fără de arginţi Chir şi loan, iar drept răsplată a trecut în scris toate minunile pe care 
aceştia le săvârşeau zilnic. 

Fiind numit apoi patriarh al Ierusalimului, cuviosul s-a luptat aprig nu doar cu 
somnul şi cu demonii, ci şi cu ereticii, punându-i pe fugă. 


Sfântul Sofronie a lăsat în urmă şi scrieri de mare preţ, precum Limonariul, Viaţa 
Sfântului loan cel milostiv şi Viaţa Sfintei Maria Egipteanca. 


După trei ani în care a slujit credincioşilor, Sfântul Sofronie s-a mutat la cele 
veşnice, după rugăciunile pe care le făcuse pentru a fi mutat de pe pământ. Cu- 
viosul era îndurerat de faptul că păgânul voievod al agarenilor nu îi urmase 
cuvântul, iar acum Ierusalimul fusese luat în robie, aşa încât Sfântul Sofronie nu 
mai răbda să vadă pustiirea şi necinstirea locurilor sfinte. Aşa că Domnul l-a mutat 
la Ierusalimul cel veşnic, ascultându-i ruga. 

Sinaxar - Pomenirea celui între sfinţi părintelui nostru Sofronie, patriarhul 
Ierusalimului 


In această lună (martie), în ziua a unsprezecea, pomenirea celui între Sfinţi 
părintelui nostru Sofronie, patriarhul Ierusalimului. 


Acest prea mare luminător al Bisericii era de fel din ţara Feniciei celei încununate 
cu munţii Libanului, s-a născut în cetatea Damascului, către anul 550, şi se trăgea 
din părinţi deopotrivă de evlavioşi. Tatăl lui se chema Plinthas, iar mama lui Mira. 


Îmbinând isteţimea pe care o avea de la naştere cu râvna deosebită la învăţătură, a 
ajuns stăpân pe toate cunoştinţele pe care le putea cineva dobândi în vremea aceea. 
Și încă de pe când se găsea în Damasc a deprins toată virtutea care pe atunci se 
izbutea numai în pustiu. 


Mai târziu s-a dus la Mănăstirea marelui Teodosie începătorul vieţii de obşte, unde 
aflând răgaz şi trăind în linişte alături de Dumnezeu şi-a întărit mintea şi inima cu 
citirea dumnezeieştilor Scripturi, robindu-şi tot cugetul întru ascultarea lui Hristos. 
Dorind însă după şi mai multă învăţătură şi după o viaţă şi mai curată, a pornit 
după trecere de mai multă vreme la Alexandria. 

Și găsind acolo un bărbat deosebit de vrednic, pe nume loan Moshu, care era plin 
de toată înţelepciunea şi priceperea, a rămas la el şi a locuit împreună cu el sub 
acelaşi cort şi sub acelaşi acoperământ, ducând acelaşi fel de viaţă şi având acelaşi 
gând, împărtăşindu-se din cunoştinţele aceluia şi împărtăşindu-i la rândul său pe 
ale sale. 


Imbolnăvindu-se aici de o grea boală de ochi, a fost vindecat de către Sfinţii Chir şi 
loan, cărora, drept plată a vindecării, le-a cerut îngăduinţa să treacă în scris mi- 
nunile săvârşite de ei în fiecare zi. Şi într-adevăr le-a trecut pe toate în scris. 


Mai târziu, datorită vieţii lui înalte, a ajuns episcop al Ierusalimului. Când sfânta 
cetate Ierusalim a căzut în mâinile perşilor, el s-a dus la Alexandria, la marele loan 
cel milostiv, care păstorea pe atunci în scaunul apostolic de acolo. La săvârşirea 
din viaţă a acestuia, găsindu-se deci la Alexandria, într-un cuvânt de laudă el a 
arătat toată comoara cea nesfârşită de milostivire şi înălțimea vieţii Sfântului loan 
cel milostiv, deplângându-l şi el îndeajuns de mult. 


După ce s-a întors iarăşi în sfânta cetate, nici nu se poate spune cu câtă grijă şi 
trudă a păstorit Biserica ce-i fusese încredinţată: el nu a dat câtuşi de puţin somn 
ochilor lui şi ațipire pleoapelor lui. Şi lupta lui nu era numai împotriva demonilor, 
ci şi împotriva ereticilor, pe care combătându-i cu dovezi din Scriptură şi cu 
predaniile Părinților, ca şi cu învăţăturile lui proprii, îi punea pe fugă. EI a lăsat 
Bisericii multe scrieri vrednice de cuvânt şi de pomenire, în care învaţă pe cre- 
dincioşi trăirea cea dreaptă şi vieţuirea după voia lui Dumnezeu. 


Printre aceste scrieri sunt Limonariul (împreună cu loan Moshu), viaţa Sfântului 
loan cel milostiv şi Viaţa Sfintei Maria Egipteanca, cea deopotrivă cu îngerii 
printre femei, care a săvârşit în pustiu lupte mai presus de puterile omeneşti. 


Astfel trăind viaţă bună şi bine plăcută lui Dumnezeu, învățând şi pe alţii şi slujind 
ca o adevărată gură a lui Hristos, păstorind cu cuviinţă turma încredinţată lui, după 
trei ani s-a mutat în pace la Dumnezeu. 


Tot în această zi, pomenirea prea cuviosului părintelui nostru Pion, preotul 
sfintei Biserici din Smirna. 


Acesta a fost preot al sfintei Biserici din Smirna şi a trăit pe vremea lui Deciu 
împăratul. Pentru credinţa lui a fost prins împreună cu mai mulţi alţii şi a fost dus 
mai întâi la Polemon, slujitorul zeilor păgâni, înaintea căruia a grăit cu curaj despre 

religie, cu mărturii din Scriptură şi din istorie, încredinţându-l despre cele viitoare 
din cele ce s-au întâmplat şi că Dumnezeu va lămuri prin foc faptele oamenilor. 


După aceasta sfântul a fost dus la Elpidiu, un alt dregător de aceeaşi treaptă cu 
slujitorul zeilor păgâni, şi în cele din urmă la proconsulul Cvintilian, din porunca 
căruia a primit moartea mucenicească prin foc. 


Tot în această zi, pomenirea cuviosului părintelui nostru Gheorghe cel nou, pur- 
tătorul de Dumnezeu şi făcătorul de minuni. 


Acesta a trăit în timpul împăratului loan Tsimiskes şi părăsindu-şi soţia, copiii şi 
rudele, a ales mai degrabă calea cea strâmtă. Şi luând asupră-şi jugul lui Hristos cel 
prea uşor, străbătea oraşe şi ţinuturi şi chiar şi pustiul, lipsit fiind de toate, îndurerat 
şi suferind. 


Deci, făcându-i-se cunoscut de la Dumnezeu sfârşitul, a venit la Constantinopol. Şi 
ajungând la biserica Sfântului loan Teologul, cea din Diipion, şi-a aflat aici odihna 
în Domnul, rămânând acolo timp de şapte zile. Când au venit cei ce aveau să-l 
îngroape şi au văzut fierul nespus de greu care îi acoperea trupul şi tot trupul strâns 
în acest fier, au strigat: Doamne miluieşte. Deci a fost pus într-o raclă făcută din 
marmură, în acea biserică, revărsând multe minuni de vindecări celor ce aleargă la 
această raclă cu credinţă. 


Dintre cei care s-au bucurat de purtarea lui de grijă mulți mai vestesc şi astăzi 
tuturor minunile pe care le-a făcut lor sfântul. 


Tot în această zi, pomenirea Sfinţilor mucenici Trofim şi Talu, care au pătimit în 
Laodiceea. 


În zilele împăraţilor Dioclețian şi Maximian, pe când în Laodiceea era guvernator 
Asclepiu, s-a pornit o mare prigoană împotriva creştinilor. Și fiind prinşi Sfinţii 
mucenici Trofim şi Talu, au fost loviți cu pietre timp îndelungat, dar Dumnezeu 
păzindu-i au rămas neatinşi. Văzând acest lucru dregătorul şi cei ce erau împreună 
cu el şi ruşinându-se, i-au lăsat câtva vreme să trăiască nechinuiţi. Fiind însă pârâţi 
din nou, au fost aduşi la judecată; aici, mărturisind cu îndrăzneală, înaintea tuturor, 
că Hristos este Dumnezeu adevărat şi luând în derâdere idolii păgânilor şi mus- 
trând pe tirani, i-au pornit spre mânie. Pentru aceasta, spânzurându-i pe lemne, 
după ce i-au dezbrăcat cu totul, au pus de le-au strujit adânc trupurile. Dar sfinţii, 
pe de o parte rugându-se lui Dumnezeu, iar pe de alta defăimându-i pe zeii elineşti, 

au umplut de mânie pe dregător. Deci acesta hotărându-se să sfârşească cu ei, a 
poruncit să-i răstignească pe cruce. 


Fiind duşi deci către locul unde urma să fie răstigniți, mulțime multă de popor 
venea după ei. Şi în timp ce erau răstigniți se rugau şi grăiau poporului cele 
ziditoare de suflet. lar mulţimea se grăbea să se atingă de sfintele trupuri ale 
sfinților, unii adunând din picăturile lor de sânge, alţii vreun ştergar, alții vreun 
obiect de metal care se găsea asupra lor, alţii, în sfârşit, vreun alt lucru. Pe aceştia 
binecuvântându-i şi făcându-le urări de bine, şi-au dat sfintele lor suflete lui 
Dumnezeu. 


Unii dintre credincioşi luând rămăşitele pământeşti ale sfinţilor şi ungându-le cu 
miruri şi înfăşurându-le în giulgiuri, le-au aşezat în biserică. Şi venind acolo şi 
femeia lui Asclipeu şi simțind balsamul care ieşea din racla sfinţilor mucenici, a 
aşternut deasupra raclei o îmbrăcăminte de foarte mare preţ. 


La câtva vreme după aceasta Zosim şi Artemiu, doi bărbaţi evlavioşi şi credincioşi, 
care erau din aceeaşi cetate cu sfinţii, luând cu ei racla cu moaştele cele sfinte, au 
dus-o în cetatea lor, Stratonichi, ca la o milă depărtare, şi au aşezat-o într-un mor- 
mânt săpat într-o stâncă. 


Tot în această zi, pomenirea aducerii moaştelor Sfântului mucenic Epimah în 
Constantinopol. 


Sfântul Mucenic Epimah din Alexandria s-a născut în Egipt. EI a trăit în singu- 
rătate multă vreme, în Muntele Pelesium. În timpul unei persecuții împotriva creş- 
tinilor în Alexandria (prin anul 250), Sfântul Epimah în râvna lui zeloasă a intrat în 
oraş, a distrus idolii păgâni şi L-a mărturisit hotărât pe Hristos. Pentru acestea, 
sfântul a fost supus torturilor. Printre martorii la torturi era şi o femeie oarbă de un 
ochi. Când un strop de sânge din trupul mucenicului a udat-o pe femeie, aceasta şi- 
a vindecat ochiul bolnav. După numeroase torturi teribile, sfântului i s-a tăiat capul 
cu sabia. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

https://www.trinitas.tv/sfantul-ierarh-sofronie-patriarhul-ierusalimului-l 1-martie/ 


Sfânt, patriarh, teolog însemnat, hagiograf, filosof şi om politic, Sfântul Sofronie al 
Ierusalimului îmbină în mod fericit toate aceste trăsături care au făcut din el un om 
providenţial al istoriei Bisericii răsăritene din cel de-al şaselea şi al şaptelea secol. 


Sfântul Sofronie s-a născut în Damasc în jurul anului 550. Copil cuminte şi inte- 
ligent, a studiat încă din tinereţe. Titrat în litere și retorică, renunță la cariera acea- 
sta şi dă curs marii sale iubiri, adevărata filosofie - viaţa duhovnicească. 


Intrat în ascultarea monastică în mânăstirea Sfântului Teodosie din Palestina, aici îl 
cunoaşte pe loan Moschos, celebrul autor al Limonariului. Împreună cu acesta a 
mers într-o serie îndelungată de călătorii duhovnicești care i-au purtat prin mâ- 
năstirile şi locurile de nevoinţă din Palestina, Egipt, Fenicia, Siria şi până Roma. 


In Itahia fiind, scumpul său prieten loan Moschos moare, iar Sfântul Sofronie por- 
neşte întristat spre mânăstirea de metanie a amândurora aducând aici și trupul lui 
Ioan spre a fi înmormântat. 

Revenit în Răsărit, Sofronie se implică din ce în ce mai mult într-o problemă spi- 
noasă care confrunta Biserica, anume erezia monotelită. Alături de Sfântul Maxim 
mărturisitorul, Sofronie este unul dintre cei mai cunoscuţi apărători ai doctrinei 
ortodoxe ai vremii. Întră în dialog cu ereticii şi poartă nenumărate dispute în care 
apără poziţia ortodoxă împotriva reprezentanților principali ai monotelismului. 
Acesta era o învăţătură greșită cu privire la persoana Mântuitorului Hristos, mai 
precis cu privire la voința sa. 


Ortodoxia mărturiseşte că Mântuitorul a avut voinţă dumnezeiască şi voință ome- 
nească deopotrivă. Aceasta din urmă se supunea voit voinței dumnezeieşti în unica 
persoană a Mântuitorului. Monotelismul nega integritatea firii umane a Mântuito- 
rului afirmând că Mântuitorul nu a avut voinţă naturală omenească. 


Adevărul Ortodoxiei a fost formulat de mari oameni ai rugăciunii şi experienţei du- 
hovnicești precum Sfântul Maxim și Sfântul Sofronie. 


Pentru vrednicia sa este înaintat în anul 634 la demnitatea arhieriei succedând lui 
Modest în scaunul patriarhal al Ierusalimului. 


Anii săi de patriarhat au fost în vremurile tulburi ale cuceririlor arabe. Patriarhul 
Sofronie s-a implicat personal în lupta de apărare a Ierusalimului. Din nefericire, în 
anul 637, sub conducerea califului Omar, lerusalimul cade. Rămas în cetate, Sofro- 
nie a reprezentat creştinii în faţa lui Omar cu fermitate şi demnitate. Apreciat de 
Omar, acesta asigură creştinilor o situaţie acceptabilă. 


Patriarhul nu a mai trăit mult timp după căderea Ierusalimului, trecând la Domnul 
în ll marue 638. 


Sfântul Sofronie a fost şi un autor prolific şi avem bucuria de a se fi păstrat multe 
din scrierile sale. A scris tratate despre învăţătura de credinţă, predici, imne litur- 
gice și biografii ale unor sfinți. Unele dintre aceste vieţi de sfinți redactate de 
sfântul patriarh sunt foarte cunoscute. EI este cel ce a redactat viața Sfintei Maria 
Egipteanca, a Sfinţilor Chir şi loan, și a Sfântului loan cel milostiv, patriarhul Ale- 
xandriei. 


Credincioşii din toate timpurile privesc modelul Sfântului Sofronie şi văd cum 
Dumnezeu poate fi slujit felurit și în toate aspectele vieții. 

Arhid. Ştefan Sfarghie - Sinaxar - Sfântul ierarh Sofronie, patriarhul 
Ierusalimului 


Sfântul Sofronie era din cetatea Damascului şi a trăit în zilele împăratului Heraclie 
(610-641). Studiind filosofia, a mers la Ierusalim, apoi la Mănăstirea Sfântului 
Teodosie, începătorul vieţii de obşte, şi acolo a vieţuit 20 de ani. 


L-a avut ca îndrumător pe pustnicul loan Moshu, scriitorul vestitei cărți Limona- 
riul. Împreună cu acest cuvios loan, Sfântul Sofronie a călătorit la mai multe locuri 
sfinte: la Mănăstirea „Sfântul Sava”, la Iordan, în Antiohia, apoi în Alexandria. 
Aici, îmbolnăvindu-se, Sofronie a fost tuns în monahism. 


În acea vreme, Heraclie i-a biruit pe perşi, aducând la Ierusalim lemnul Sfintei 
Cruci, pe care aceştia îl furaseră, dar şi pe patriarhul Zaharia al Ierusalimului, care 
era ţinut în robie. 


După moartea patriarhilor Zaharia şi Modest, a fost ales Sofronie patriarh al Sfintei 
Cetăți. 


Sfântul Sofronie i-a combătut pe monoteliţi, întocmind scrieri care au fost citite la 
Sinodul al 6-lea Ecumenic. 


Tot el a scris „Viaţa Sfintei Maria Egipteanca” şi „Cuvânt despre viaţa Sfântului 
Ioan cel milostiv”. 

Arhid. Ştefan Sfarghie - Sinaxar - Sfântul ierarh Sofronie, patriarhul 
Ierusalimului 


7 sumanle 

Sfântul Sofronie era din cetatea Damascului, având părinţi drept-credincioşi ce se 
numeau Plintos şi Mira. A trăit în zilele împăratului Heraclie (610-641) şi încă din 
tinereţe şi-a îmbogăţit viaţa, iubind înţelepciunea atât cea duhovnicească, prin 
exemplul sfinţilor pustnici, cât şi din afară, a ştiinţelor din vremea lui. 


Studiind filosofia, a mers la Ierusalim, apoi la Mănăstirea Sfântului Teodosie, înce- 
pătorul vieţii de obşte, şi acolo a vieţuit 20 de ani. L-a avut ca îndrumător pe pus- 
tnicul loan Moshu, scriitorul vestitei cărţi Limonariul. Împreună cu acest cuvios 
loan, Sfântul Sofronie a călătorit la mai multe locuri sfinte: la Mănăstirea „Sfântul 
Sava“, la Iordan, în Antiohia, apoi în Alexandria. Aici, îmbolnăvindu-se, Sofronie 
a fost tuns în monahism. 


În acea vreme, Heraclie i-a biruit pe perși, aducând la Ierusalim lemnul Sfintei 
Cruci, pe care aceştia îl furaseră, dar şi pe patriarhul Zaharia al Ierusalimului, care 
era ţinut în robie. 


După moartea patriarhilor Zaharia şi Modest, Sofronie a fost ales patriarh al Sfintei 
Cetăți. Atunci s-a ridicat în creştinătate o nouă erezie, a monoteliților, adică a celor 
care mărturisesc o singură voinţă şi o singură lucrare în persoana lui Hristos. 
Acestei erezii privind taina persoanei lui Hristos i s-a opus Sfântul Sofronie, căci 
adunând sinod a osândit asemenea rătăcire. 

Sfântul Sofronie i-a combătut pe monoteliţi, întocmind scrieri care au fost citite la 
Sinodul al 6-lea Ecumenic. Tot el a scris Viaţa Sfintei Maria Egipteanca şi Cuvânt 
despre viaţa Sfântului loan cel milostiv. 


A avut marea durere să vadă cucerirea Ierusalimului de către arabi sub ocârmuirea 
califului Omar în anul 638. Atunci, sfântul patriarh a încheiat cu Omar o pace pe 


care însă nu a respectat-o după ce Ierusalimul şi-a deschis porțile. 


Sfântul patriarh Sofronie a trecut la Domnul în anul 638. 

Iulian Dumitraşcu - Calendar Ortodox - Sfântul ierarh Sofronie, patriarhul 
Ierusalimului 


Sfântul ierarh Sofronie, patriarhul Ierusalimului - S-a născut în anul 550, în oraşul 
Damasc (Siria), din părinţi creştini, pe nume Plintos şi Mira. Dăruit de Dumnezeu 
cu darul poetic, a făcut studii strălucite şi a ajuns profesor de retorică, însă nu îi 
lipsea nici cunoaşterea aprofundată a Sfintei Scripturi. 


Tropar, glasul 4: Îndreptător credinţei şi chip blândețţelor, învăţător înfrânârii te-a 
arătat pe tine, turmei tale, adevărul lucrurilor. Pentru aceasta ai dobândit cu sme- 
renia cele înalte şi cu sărăcia cele bogate; părinte ierarhe Sofronie, roagă pe Hri- 
stos Dumnezeu să mântuiască sufletele noastre. 


EI a fost primul care a înţeles primejdia ereziei monotelite. Ea a fost condamnată 
după moartea lui, la Sinodul VI Ecumenic de la Constantinopol în anul 680. 


Sofronie a stat 20 de ani la Mănăstirea lui Teodosie din Ierusalim sub călăuzirea 
sufletească a marelui monah loan Moscu. De aici, a plecat în Mănăstirea Sfântului 
Sava de lângă Iordan. 


În anul 633 a vizitat mănăstirile din Egipt, Asia, Cipru şi Italia împreună cu loan. 
Sfinţii loan şi Sofronie au părăsit Palestina din cauza perşilor care năvăliseră şi s- 
au dus în părțile Antiohiei, pentru că împăratul Persiei, Hosroe cel tânăr, a năvălit 
cu război contra stăpânirii greceşti. 

În anul 634 a ajuns patriarh al Ierusalimului, iar pentru apărarea învăţăturii orto- 
doxe despre cele două voințe ale Mântuitorului lisus Hristos, a alcătuit o Antolo- 
gie cu 600 de texte din Părinţii Bisericii, lucrare care nu s-a păstrat însă până în 
prezent. 


Moare în anul 638, la puţin timp după cucerirea Ierusalimului de către arabi. Cu 
puţin înainte de moartea sa, a reuşit să negocieze cu Omar I recunoaşterea liber- 
tăilor civile şi religioase ale creştinilor şi evreilor în schimbul plătirii unui tribut. 


De la Sfântul Sofronie au rămas numeroase texte liturgice, omilii, texte teologice, 
hagiografice şi poetice şi rugăciuni, cum ar fi rugăciunea de la sfinţirea cea mare a 
apei, de la Bobotează; până în prezent s-au mai păstrat doar „Viaţa Sfintei Maria 
Egipteanca”, „Viaţa Sfântului loan cel milostiv, patriarhul Alexandriei” şi „Viaţa 
Sfinților doctori fără de argint Chir şi loan”. 

Proloage - Pomenirea celui dintru Sfinţi, părintelui nostru Sofronie, 
patriarhul Ierusalimului 


Luna martie în 11 zile: pomenirea celui dintru Sfinţi, părintelui nostru Sofronie, 
patriarhul Ierusalimului. 


Sfântul Sofronie era din ţara Feniciei, din cetatea Damascului, având părinți 
drepteredincioşi, ce se numea Plintos şi Mira şi a trăit în zilele împăratului Heraclie 
(610-641), de la Constantinopol. 


Încă din tinereţe şi-a îmbogăţit viaţa, iubind înţelepciunea, atât cea duhovnicească, 
din petrecerea pustnicilor, cât şi cea din afară, a ştiinţelor din vremea lui, câştigând 
ceea ce pe atunci se numea întreaga înţelepciune. Deci, bine deprinzând filosofia 
cea din afară, a mers la Ierusalim la o mănăstire, lângă cetate şi acolo a petrecut 
douăzeci de ani. 


Aici, în mănăstirea Sfântului Teodosie, începătorul vieţii de obşte, a avut ca îndru- 
mător pe pustnicul loan Moscul, scriitorul vestitei cărți Limonarul (Păşunea duhov- 
nicească), dar n-a îmbrăţişat viaţa monahilor. Acolo, aflându-se întru linişte, şi-a 
întocmit gândurile şi inima după citirea dumnezeieştilor Scripturi, dăruindu-şi tot 
cugetul întru ascultarea lui Hristos. 

Și, cu acest cuvios loan, a călătorit Sfântul Sofronie, înainte de călugăria sa, la mai 
multe locuri sfinte: la Sfântul Sava, lângă Iordan, la Antiohia, când au năvălit 
perşii în Palestina, luând cu ei lemnul Sfintei Cruci, iar, de acolo, dorind mai multă 
învăţătură a filosofiei, s-au dus la Alexandria, în Egipt. Aici, îmbolnăvindu-se, 
Sofronie a fost tuns în monahism de către dascălul său. 


lar, cât au stat acolo, au fost folosiți de Sfântul loan cel milostiv, patriarhul 
scaunului apostolesc al Alexandriei, la stârpirea rătăcirii lui Eutihie din cetate, iar 
de acolo, murind Sfântul patriarh Ioan, s-au dus în Italia, la Roma. 


De acolo, stingându-se dascălul său, Sofronie s-a întors la Ierusalim, unde a 
îngropat moaştele sfântului său îndrumător, în mănăstirea Sfântului Teodosie. 


Biruind pe perşi, împăratul Heraclie a adus din nou lemnul Sfintei Cruci în 
Ierusalim şi, o dată cu el, din robie şi pe Zaharia, patriarhul Ierusalimului. 


După moartea patriarhilor Zaharia şi Modest, a fost ales Sofronie patriarh al leru- 
salimului. Atunci s-a ridicat în creştinătate o nouă erezie, a monoteliților, adică, a 
celor ce mărturisesc o singură voie şi o singură lucrare în persoana lui Hristos. 
Acestei rătăcite învățături, privind taina persoanei lui Hristos, 1 s-a împotrivit cu 
totul Sfântul patriarh Sofronie şi, adunând sinod, a osândit asemenea rătăcire şi a 
întocmit scrieri, care fiind citite la al şaselea Sinod a toată lumea, s-au mărturisit de 
toți Sfinţii Părinţi, ca scrieri temeinice şi dreptcredincioase. 


A mai lăsat el şi multe alte scrieri vrednice de pomenire în Biserică, privind 
îndreptarea vieţii şi vieţuirea cea dumnezeiască, între care este: "Viaţa cea prea 
minunată a acelei întocmai cu îngerii, între femei, Maria Egipteanca", cea care, în 
pustie, cu nevoinţe peste fire, s-a nevoit, precum şi Cuvântul despre viaţa Sfântului 
Ioan cel milostiv, care arată comoara cea nespusă a milosteniei sale şi viaţa lui cea 
înaltă. 


Dar Sfântul Sofronie a avut durerea să vadă cucerirea Ierusalimului de către arabi, 
sub ocârmuirea califului Omar, în anul 638, ceea ce el a numit "urâciunea pustiirii 
în locul cel sfânt." Atunci, Sfântul patriarh a încheiat cu Omar o învoială de pace, 
înainte de a-şi deschide porțile cetăţii, după o împresurare de doi ani, dar acesta nu 
şi-a ţinut cuvântul şi creştinii au avut mult de suferit. Şi aşa, după numai trei ani de 
păstorire, degrabă şi-a săvârşit viaţa Sfântul patriarh Sofronie şi a trecut de la 
pământescul Ierusalim, cel plin de lacrimi, la Ierusalimul cel de Sus, plin de bu- 
curie, unde este locaşul tuturor celor ce bine viețuiesc, întru Hristos Iisus, Domnul 
nostru. 

Întru această zi, cuvânt al Sfântului Grigorie, despre milostenie. 


Intru aceasta să cunoaşteţi, fiilor, cât de mare lucru este milostenia, pentru că şi în 
acest veac ajută şi întru cel de dincolo, de bucurie duhovnicească umple, spre 
Dumnezeu apropie şi asemenea cu îngerii ne face. 


Că despre ea se zice în Scriptură: "Faceţi milostenie, ca şi vouă să vă fie milostiv 
Domnul". "Daţi", zice, "şi vi se va da vouă". Că scris este: "Pe focul cel aprins îl 
stinge apa, iar milostenia curăţeşte păcatele." Şi iarăşi zice: "Să ascundeţi milos- 
tenia din sânurile săracilor, că aceştia se roagă pentru vol." 


Și iarăşi, ne învaţă pe noi, bunul Dumnezeu, zicând: "Dacă ai îndestulare multă, 
apoi mult să dai, iar dacă ai mai puţin, apoi după putere să te sârguieşti a da cu 
bucurie." 


Că, fraţilor, mare este puterea postului şi a primirii de străini, precum se scrie: 
"Cela ce primeşte pe prooroc în nume de prooroc, plata proorocului va lua şi cela 
ce primeşte pe cel drept, în nume de drept, plata dreptului va lua." 


Deci, acestea să ne fie ştiute, iubiţilor fraţi, şi să ne silim a face mai ales milos- 
tenie, care este vârful tuturor bunătăţilor, ca să câştigăm viaţa cea veşnică, întru 
cereştile lăcaşuri, Dumnezeului nostru slavă, acum şi pururea. 


Intru această zi, cuvânt din Pateric, despre pocăință. 


Zis-a un stareţ: "Toţi suntem datori a sta înainte, la Judecata cea nefăţarnică a lui 
Hristos. Şi fiecare din voi va da răspuns pentru cele ce a făcut, ori bune, ori rele. Să 
acopere darul Tău, Doamne, toate stricăciunile noastre, în ziua descoperirii celor 
ascunse, când fiecare îşi va purta faptele sale înaintea Ta, Dreptule Judecător. 


Drepţii îşi vor aduce înfrânările cele iubite, iar păcătoşii, patimile cele rele şi de 
ruşine. Gura fiecăruia va tăcea înaintea Judecătorului celui drept şi nu va fi nevoie 
ca cineva să fie întrebat, fiindcă tot trupul va fi atunci ca oglinda şi se vor vedea 
toate faptele luminos, închipuite pe trupul fiecăruia şi puse înainte, spre vederea 
tuturor. 


Deci, din trupurile celor curaţi se vor ivi înfrânările şi ostenelile, iar din trupurile 
celor necuraţi se vor arata necurăţia şi ticăloşia cea multă. 

Și la aceasta să vă încredintaţi, din pilda aceasta, ce se va arăta mai jos: "Roadele 
pomilor sunt ascunse înlăuntrul lor, iar cu zilele de primăvară se ivesc afară şi 
încălzindu-se încetişor, cu vremea, înaintea tuturor, ies la iveală, spre vedere. Deci, 
dacă luna aprilie poate să facă oricând, ca vântul cel cald să scoată florile din pomi 
şi cu îmbrăcămintea cea de taină să le îmbrace pe din afară, la arătare, apoi, cu atât 
mai mult va face aceasta Domnul, poruncind tuturor trupurilor noastre ca, în ziua 
Judecăţii, să-şi arate tainele cele dinlăuntru, punând, înaintea ochilor tuturor, 
faptele şi cuvintele şi gândurile, faptele ca pe nişte roade, iar cuvintele şi gândurile 
ca nişte frunze"? 


Dar, se poate arăta încă aceasta şi din însăşi trupeasca noastră aşezare, că sunt în 
noi oarecare lucruri, care, până la o vreme, sunt tăinuite în trupul nostru şi care, la 
vremea lor, de la sine se arată. Aşa sunt, mai întâi, dinţii, apoi, barba, după ce 
creşte, precum şi cărunteţea părului, la bătrâneţe. Deci, aşa şi faptele fiecăruia şi 
cuvintele şi gândurile, care acum sunt ascunse şi neştiute de toţi, atunci, în ziua cea 
mare a Judecăţii, fiecare, la arătare, le vom purta, pentru că "nimic nu este ascuns, 
care să nu se descopere, nici vreun lucru tăinuit, care să nu se ştie", a zis Domnul. 


Slavă, pentru toate, fericitei şi începătoarei de viaţă Treimi, Tatălui şi Fiului şi 
Sfântului Duh. O, lubitorule de oameni, Bunule, acoperă şi ascunde stricatul chip 
al nostru, ca să nu se arate necurăţia noastră cea tăinuită, înaintea îngerilor şi a 
arhanghelilor, apostolilor şi a drepţilor. 


Toiagul lui Aaron, Doamne, a înflorit şi a adus repede fapte bune. Iar trupul nostru, 
în care este necurăţia şi ruşinea cea tăinuită, fă, Doamne, să nu-şi arate prihana lui 
în ziua dumnezeieştii Tale veniri. Ci, atunci, numai aşa se cade a striga: Slavă Ţic, 
Hristoase, Mântuitorule, Cela ce eşti milostiv spre noi. 


Deci, de vreme ce, precum s-a zis, toate tainele se cade să se arate înaintea 
înfricoşătoarei Judecăţi, apoi, acum, să ne curăţim de toate stricăciunile sufletului 
şi trupului, făcându-le curate întru frica lui Dumnezeu. Că, arătându-se faptele şi 
gândurile noastre cele ascunse, întru slavă şi cinste să ne îmbrăcăm, iar nu întru 
ruşine. Deci, spre Dumnezeu să fie mântuirea noastră, spre cereştile privelişti, spre 
frumuseţile Raiului, spre locaşurile cele de-a-pururea fiitoare, spre cetele îngerilor, 
spre petrecerea cea de acolo, unde sunt acum sufletele drepţilor. 


Sau, să cugetăm cum va fi arătarea marelui Dumnezeu şi Mântuitorului nostru lisus 
Hristos, când, după cuvântul Sfântului apostol Petru cerurile cu sunet vor trece, iar, 
stihiile, arzând, se vor topi, pământul şi lucrurile cele de pe el vor arde, apoi fiecare 
suflet îşi va lua trupul său cel însoțitor. 

Oare în ce chip vor fi aceia, care, de la Adam şi până la sfârşit, împreună se vor 
aduna? Cum vom vedea faţa lui Hristos cea înfricoşătoare şi mult mai strălucitoare 
decât lumina soarelui? Cum vom auzi glasul Lui, cel mai de pe urmă? În ce aşezare 
ne vom afla atunci, când drepţii vor lua Cereasca Împărăţie, iar păcătoşii se vor 
trimite în veşnica pierzanie? De-a pururea, dar, ni se cade nouă, să ne învăţăm şi să 
gândim la cele bune şi întru acelea să vieţuim. Pentru că, din unele ca aceste 
cugetări, se umileşte sufletul şi aduce roadă de fapte bune, întru Hristos, adevăratul 
nostru Dumnezeu, a Căruia este slava, acum şi pururea şi în vecii vecilor. Amin. 

Sfântul Nicolae Velimirovici — Proloagele de la Ohrida - Pomenirea Sfântului 
Sofronie, patriarhul Ierusalimului 


Sfintul Nicolae Velimirovigi = 


0, 


lanuarie - lunile 


Sfântul Sofronie s-a născut la Damasc din părinţi slăviți. Dobândind toată înţe- 
lepciunea ştiinţei omeneşti, el a rămas nemulţumit de ea şi a dorit mai mult, a dorit 
înţelepciunea cea dumnezeiască a mântuirii sufletului, în lavra Sfântului Teodosie. 


EI şi-a ales ca învăţător pe un monah foarte îmbunătăţit, Sfântul loan Moschu. 
Impreună cu el a călătorit în pelerinaje pe la toate mânăstirile şi nevoitorii din 
Egipt care puneau în practica vieţii înţelepciunea cea duhovnicească. 


Dorinţa şi cuvântul după care îşi călăuzea viaţa era: În fiecare zi învaţă tot mai 
mult despre înţelepciunea cea duhovnicească. Toate cele învăţate cei doi pelerini 
le-au scris pe hârtie şi mai pe urmă le-au dat la iveală într-o carte numită Livada 
duhovnicească. 


Ei după aceea au călătorit la Roma, unde Sfântul loan Moschu a şi murit, lăsând în 
testament lui Sofronie ca să fie luat de acolo şi dus fie în Muntele Sinai, fie la 
Lavra Sfântului Teodosie. Sfântul Sofronie a împlinit dorinţa învățătorului său şi 1- 
a mutat sfintele moaşte la Mânăstirea Sfântului Teodosie, iar el însuşi a rămas la 
Ierusalim care în acea vreme nu mai era sub stăpânirea persanilor. 

EI a fost de faţă la aducerea din exilul persan a cinstitei Cruci, pe care împăratul 
Heraclie a purtat-o pe umerii săi, desculţ şi în haine sărăcăcioase, în Cetatea Sfântă 
a lerusalimului. 


Vârstnicul patriarh Zaharia, întors şi el din acelaşi exil, s-a mutat la scurt timp după 
aceea la locaşurile cele cereşti. 


În locul patriarhului Zaharia a venit în scaunul patriarhal al Ierusalimului arhiereul 
Modest, care a murit în anul 634, iar după el a fost ales patriarh acest binecuvântat 
Sofronie. El a păstorit Biserica lui Hristos timp de zece ani, cu multă râvnă şi 
minunată înţelepciune. 


EI s-a ridicat în apărarea Ortodoxiei pe atunci atacată de erezia monotelită, erezie 
pe care a dat-o anatemei la un Sinod convocat la Ierusalim, înaintea anatemizării ei 
mai răsunătoare de la Sinodul al şaselea Ecumenic de la Constantinopol (din anul 
680 d. Hr.). 


Acest Sfânt patriarh a scris Viaţa Sfintei Maria Egipteanca şi a alcătuit 
rânduiala Sfinţirii Apei celei mari, el a pus de asemenea multe imne şi cântări în 
diferitele slujbe ale Bisericii. 


Când califul arabilor a cucerit Ierusalimul, Sfântul Sofronie l-a rugat să cruţe 
vieţile creştinilor luaţi captivi, ceea ce califul Omar a făgăduit în mod fățarnic. 
Căci el după aceea a început îndată un jaf sălbatic al cetăţii Ierusalimului, îm- 
preună cu uciderea creştinilor ce trăiau în ea. 


Sfântul Sofronie s-a rugat atunci cu lacrimi lui Dumnezeu ca să-l ia dintre cei vii, 
ca să nu vadă profanarea Mormântului Sfânt. Dumnezeu a ascultat ruga alesului 
Său şi I-a luat la Sine în locaşurile cele cereşti la anul 644 după Hristos. 

Prof. dr. Remus Rus - Sfântul Sofronie al Ierusalimului 


Sfântul Sofronie al Ierusalimului este prăznuit pe 11 martie. 


Sfântul Sofronie al Ierusalimului (550-638), patriarh al Ierusalimului din anul 634, 
s-a născut la Damasc în anul 550 (după unii în 560). Înainte de a fi îmbrăţişat viaţa 
monahală, a predat retorica, de unde şi denumirea de Scolasticul. A fost ucenic şi 
prieten al lui loan Moshu. A intrat în monahism la mănăstirea Sfântul Teodosie de 
lângă lerusalim. Aici s-a împrietenit cu loan Moshu pe care l-a însoţit în 
peregrinările sale în Siria, Palestina, Egipt şi la Roma. Se pare că în perioada 
şederii la Alexandria a urmat şi cursurile şcolii de aici. 


A revenit la Ierusalim, aducând cu sine trupul neînsufleţit al lui loan Moshu, pe 
care l-a înmormântat în cimitirul mănăstirii Sfântul Teodosie. Alături de Sfântul 
Maxim mărturisitorul, Sofronie se angajează în lupta împotriva monotelismului, 
fiind cel dintâi care i-a sesizat pericolul. În 633, pe când se afla în Egipt, are o 
dispută asupra  monotelismului cu Cyrus al Alexandriei. De aici, merge la 
Constantinopol pentru a trata cu patriarhul Serghie, adept şi el al monotelismului, 
însă fără succes. Pentru a avea mai mult succes în lupta sa, el face o colecție de 
texte patristice care afirmă două lucrări în Hristos. 


Este ales patriarh de Ierusalim la scurtă vreme după 634, în sinodul de alegere, el 
ţine un discurs în care respinge cu tărie noile teze monotelite. 

După intronizare, trimite acest discurs sub forma unei scrisori enciclice, patri- 
arhilor orientali şi papei Honoriu, la care anexează şi dosarul de citate patristice 
menționat mai sus, în care dezvăluie primejdia ereziei monotelite, susținând cu 

argumente teologice solide existenţa a două lucrări în Hristos. Deşi el însuşi a 
luptat pentru apărarea Ierusalimului, bătrânul Sofronie a fost obligat de sparta să 
medieze predarea Cetăţii Sfinte cuceritorilor arabi, conduşi de Omar în anul 637, 
reuşind totuşi să menţină diverse drepturi religioase şi civile pentru creştini în 
schimbul unui tribut anual. 


Se stinge din viaţă la un an după acest eveniment trist, adică, în 638. Opera lui 
Sofronie abordează teme dogmatice, aghiografice şi pastorale. 


Cea mai importantă lucrare dogmatică a sa este Scrisoarea de intronizare sau 
sinodală, care concentrează învăţătura sa hristologică. După ce prezintă învăţătura 
despre Sfânta Treime şi întrupare, el abordează principiul fundamental al hristo- 
logici: în Hristos se află un ipostas sau persoană şi două naturi sau firi. Săvârşirea 
lucrărilor se face după principii distincte, pentru că firile şi-au păstrat neştirbite 
puterile lor lucrătoare. În Hristos există deci două lucrări, două energii. El nu 
vorbeşte despre două voințe, însă, întrucât vorbeşte despre două lucrări, acest lucru 
este implicit. Cele două lucrări se manifestă liber şi nestingherit. 


Tot în plan dogmatic menţionăm Florilegiul patristic în două cărți cuprinzând 600 
de mărturii din scriitorii bisericeşti şi din Părinţii Bisericii, care atestă existenţa a 
două lucrări în Hristos. 


Lucrări aghiografice: Viaţa Sfântului loan cel milostiv, în colaborare cu loan 
Moshu, şi Viaţa Sfinţilor martiri Chir şi loan. Se pare că Viaţa Sfintei Maria Egip- 
teanca nu îi aparţine. 


Lucrări pastorale: au supravieţuit nouă predici din vremea păstoririi sale ca 
patriarh, unele fiind păstrate doar în traducere latină. 


Predica la Bunavestire conţine motive doctrinare hristologice de interes deosebit. 
Majoritatea predicilor au fost ţinute cu ocazia marilor sărbători creştine şi conţin 
idei dogmatice profunde. La acestea se adaugă două scrieri disciplinare privind 
taina spovedaniei şi botezul apostolilor, din care există doar câteva fragmente. 


Paralel cu lucrările sale în proză, Sofronie a scris şi versuri, fiind autor al unei 
colecții de Ode anacreotice, în număr de 23 de ode, adică poezii în metru 
anacreotic, ca imitație a lui Anacreon, dar nu şi cu un conţinut anacreotic. Se pare 
că şi Maxim mărturisitorul a scris în acelaşi vers, dacă poezia lui este autentică, 
între producţiile sale poetice, reținem ode la diverse sărbători bisericeşti şi câteva 
idiomele. Oda 14 descrie distrugerea Ierusalimului de către arabi. Chiar dacă opera 

sa nu este una dintre cele mai bogate, ceea ce a rămas de la el, îl dezvăluie ca pe un 
bun teolog, şi un fin gânditor a cărui perspicacitate şi acuratețe doctrinară stau la 
temelia formulei doctrinare promulgată de Sinodul VI ecumenic de la Constan- 
tinopol. 


Prof. Dr. Remus Rus 
Dicţionar enciclopedic de literatură creştină din primul mileniu, Editura Lidia 


Xe Xe Xe e Pe 
Xe Xe Xe e e e eee N 


AAA hihi 


KA AA AA AA AAA AAA AAA AAA AAA 


Xe Xe Xe e Xe eee NN 


Cosmin Pricop - Sfântul patriarh Sofronie, lauda Ierusalimului 


26 noiembrie 2008 


Sfântul Sofronie al Ierusalimului este unul dintre marii ierarhi şi sfinţi ai Bisericii 
Ortodoxe. Apărător al credinţei adevărate în faţa ereziei monotelite, în veacul al 
VII-lea, păstor şi apărător al cetăţii lerusalimului, aghiograf şi prieten al sfinţilor, 
aşa cum este prezentat de loan Moshu în scrierea „Limonariu“, autor al unor scrieri 
liturgice şi de spiritualitate de mare profunzime („Viaţa Sfintei Maria Egiptea- 
nca“). 


Sfântul Sofronie s-a impus în conştiinţa vremii şi a urmaşilor săi ca o personalitate 
de primă mărime şi ca un exemplu de viaţă şi slujire demne de urmat. 


Moaştele patriarhului Sofronie se vor afla la Galaţi până pe 2 decembrie, cu 
prilejul sărbătorilor dedicate Sfântului apostol Andrei, ocrotitorul României şi al 
municipiului. 


Sfântul Sofronie s-a născut la Damasc, în Siria de astăzi, probabil în anul 550 
(după unii la 560 sau 564), din părinţi drepteredincioşi cu numele Plintos şi Mira, 
cetăţeni de vază ai oraşului şi creştini evlavioşi, care l-au îndrumat încă din fragedă 
vârstă pe căile învăţăturii creştine şi ale vieţuirii morale. 


Iubind curăţia trupească şi înţelepciunea Sfintelor Scripturi, Sofronie s-a arătat, 
încă din tinereţile sale, vas ales al lui Dumnezeu, uimind pe cei din jurul lui cu 
purtarea aleasă şi cu frumuseţea sufletului său căutător de desăvârşire. Vieţii pline 

de evlavie, Sofronie i-a adăugat înţelepciunea şi filosofia lumii, pe care le-a dep- 
rins la şcolile vremii, cel mai probabil chiar în Damasc. 


Prietenia cu loan Moshu 


Era dăruit de Dumnezeu cu inteligenţă, cumpătare şi multă râvnă spre studiu. 
Invăţătura dobândită, calităţile de orator şi cultura desăvârşită i-au atras supra- 
numele de „Scolasticul“ sau „Sofistul“. O vreme, se pare că a fost şi profesor de 
retorică. 


Dar, cu toate că, de multe ori era văzut în cetate vorbind cu oamenii şi sprijinind 
bunul mers al treburilor urbei, tânărul Sofronie se dedica în taină vieţii de asceză şi 
de rugăciune, trăind ca un monah în mijlocul lumii, aşteptând ziua fericită a 
chemării sale spre viaţa de mănăstire. 


Pe la anul 570, călătorind prin Palestina pentru a se închina la Locurile Sfinte, 
Sofronie intră în Mănăstirea Sfântului "Teodosie cel mare - întemeietorul vieţii de 
obşte în Ţara Sfântă - situată în apropierea Ierusalimului, ucenic pe lângă monahul 
loan Moshu, bărbat plin de evlavie şi părinte învăţat, născut în anul 545, tot în 
părţile Siriei, autor al unei cunoscute colecţii aghiografice şi duhovniceşti intitulată 
Limonariu sau Livada duhovnicească. 


Intre cei doi s-a statornicit o prietenie sfântă, întemeiată pe idealurile comune de 
viaţă virtuoasă şi desăvârşire, care va dura până la sfârşitul zilelor lor. 


Dorind să arate prețuirea deosebită pe care i-o acorda ucenicului şi fratelui său, 
loan Moshu dedică scrierea sa lui „Sofronie sofistul, iubitul său frate în Hristos“, 
după cum este înscris în chiar prologul cărții. De asemenea, Sofronie este numit 
adesea de către loan Moshu „cărturarul Sofronie“, „avva Sofronie sofistul, fratele 
meu“ sau „prietenul meu Sofronie“. 


„Astăzi, smeritul loan n-a câştigat nimic“ 


Dorind să cunoască mai bine şi alţi monahi îmbunătăţiți, cât mai multe exemple de 
viaţă închinată lui Dumnezeu şi locurile sfinte din vremea lor, părinţii loan şi 
Sofronie se aşază, vreme de zece ani, în Lavra Faranului, situată la sud de Betleem, 
în deşertul Iuda. 

Mai apoi, călătoresc în Egiptul de sus, la marile mănăstiri de acolo, începând să 
consemneze fapte şi învățături de la părinţii duhovniceşti pe care îi întâlneau, 
imitându-le râvna şi lăudându-le virtuțile. 


După acest prim pelerinaj încheiat pe la anul 584, Sofronie primeşte, în Mănăstirea 
Sfântului Teodor din Palestina, tunderea în cinul monahal, căci în una dintre 
istorisirile sale, loan Moshu aminteşte: „Am luat pe părintele Sofronie şi ne-am dus 
la o lavră la optsprezece mile departe de Alexandria, la un bătrân tare îmbunătăţit 
cu viaţa, de neam egiptean. Şi-i spun bătrânului: «Spune-ne un cuvânt, avvo, cum 
trebuie să trăim unul cu altul, pentru că (...) Sofronie are de gând să renunţe la 
lume, să-şi mântuiască sufletul său».“ 


Vreme de alţi zece ani, părinţii loan şi Sofronie se află într-o mănăstire din Sinai. 
La anul 594, cei doi sunt prezenţi la Ierusalim la instalarea patriarhului Amos, 
vizitând, apoi, alte locuri sfinte din Palestina şi Siria. Mai apoi, revin în Egipt, la 
Mănăstirea Eukratos. Pentru dragostea lor de cele duhovniceşti, sunt apreciaţi şi 
ocrotiți de patriarhii Alexandriei, Evloghie (581-608) şi Teodor (608-609), dar în 
chip deosebit de Sfântul patriarh loan cel milostiv (610-619), cei doi învățând din 
evlavia, smerenia şi multa milostivire de care dădea dovadă Sfântul. La rândul lor, 
Sfântul Sofronie şi loan Moshu au sprijinit eforturile credincioşilor din Alexandria 
de combatere a învățăturilor greşite care dezbinau Biserica la acea vreme, 
îndeosebi erezia lui Sever. 


O mărturie elocventă asupra prieteniei duhovniceşti de care se bucurau monahii 
palestinieni la Alexandria ne este furnizată de viaţa Sfântului loan cel milostiv. 
Acesta, dorind să vină în sprijinul tuturor celor năpăstuiţi, stătea de două ori pe 
săptămână la uşile bisericilor, asculta plângerile celor năpăstuiţi şi ale bărbaţilor 
cinstiţi, judeca pricinile între fraţi şi aducea, astfel, pace între oameni. Când, însă, 
se întâmpla să nu vină nimeni la dânsul pentru ajutor, Sfântul se întorcea trist, 
spunând: „Astăzi, smeritul loan n-a câştigat nimic şi nici n-a adus ceva lui Dum- 
nezeu pentru păcatele sale“. Iar fericitul Sofronie, prietenul lui - spune mai departe 
viaţa Sfântului loan -, mângâindu-l, zicea: „Astăzi, cu adevărat ţi se cade, părinte, 
să te bucuri pentru că oile tale viețuiesc în pace, fără prigonire şi fără gâlceavă, ca 
îngerii lui Dumnezeu“. 


Luptător pentru adevăr, alături de Sfântul Maxim mărturisitorul 
În timpul petrecut în Egipt, Sfântul Sofronie s-a îmbolnăvit grav de o boală de ochi 


care i-a slăbit vederea. Însă, auzind de binefacerile şi tămăduirile dăruite de Sfinţii 
doctori fără de arginţi Chir şi loan, părinţii Sofronie şi loan au alergat cu credinţă 

la biserica Sfinților din Alexandria, căzând cu lacrimi înaintea icoanei lor şi cerând 
vindecarea ochilor bolnavi. Într-una dintre multele nopţi de îndelungată rugăciune, 
cei doi au văzut pe Sfinţii tămăduitori apropiindu-se de ei şi i-au auzit vorbind 
despre neputinţele lor. Sfântul Chir a însemnat de trei ori, în Semnul Crucii, ochii 
Sfântului Sofronie, zicând: „Binecuvântat este Dumnezeu“, apoi s-au îndepărtat 
lăsând pe dascăl şi pe ucenic plini de bucuria vindecării primite de la Dumnezeu. 
Sfântul Sofronie a scris, mai târziu, despre viaţa şi martiriul Sfinților Chir şi loan. 


Pelerinajul spiritual al celor doi fraţi în Hristos va continua, după 614 - anul 
invaziei perşilor în Palestina şi Siria - la Roma, unde sunt urmaţi de alți 
doisprezece ucenici. Aici vor afla cu întristare de moartea Sfântului patriarh loan 
cel milostiv, la anul 619, căruia îi vor scrie şi viaţa sa minunată, ca un semn al 
recunoştinţei şi dragostei lor. 


În acelaşi an, se mută la ceruri şi părintele Ioan Moshu, căruia Sfântul Sofronie îi 
va aduce trupul fără de viaţă în părţile Palestinei şi nu în Sinai, cum ar fi dorit 
acesta, din cauza deselor incursiuni ale păgânilor. 

După anul 628, Sfântul Sofronie părăseşte din nou Palestina, de data aceasta pentru 
Africa de Nord, unde devine egumen al unei mănăstiri în obştea căreia se afla şi 
Sfântul Maxim mărturisitorul (580-662), căci într-una dintre scrierile sale acesta îl 
numeşte „stăpânul meu binecuvântat şi părintele meu, stareţul Sofronie“. 


Cei doi sfinţi devin, mai ales începând cu anul 633, cei mai atenţi şi fideli apărători 
ai credinţei ortodoxe împotriva unei noi erezii ce începuse a tulbura viaţa Bisericii 
- monotelismul. Împotrivindu-se celor ce susțineau că în Hristos există o singură 
lucrare, ce izvorăşte dintr-o singură voinţă, cea dumnezeiască, Sfântul Sofronie 
revine în Orient şi atrage atenția patriarhilor Cyrus al Alexandriei (630-641) şi 
Serghie al Constantinopolului (610-638), precum şi papei Honoriu (625-638), de 
greşeala în care căzuseră, adunând din operele Sfinților Părinţi şase sute de texte 
reprezentative în sprijinul diotelismului. 


Lucrarea, intitulată „Florilegiu patristic în două cărți, cuprinzând 600 de mărturii“, 
nu s-a păstrat. Lupta sa pentru păstrarea dreptei cinstiri a lui Dumnezeu va fi 
preluată de prietenul său, Sfântul Maxim mărturisitorul, şi de Sfântul Martin |, 
papă al Romei între anii 649-653, fiind încununată cu reafirmarea doctrinei orto- 
doxe la cel de-al VI-lea Sinod Ecumenic, întrunit la Constantinopol în anii 680- 
681. 


Pe tronul patriarhal al lerusalimului 

Reîntors la mănăstirea sa de metanie, Sfântul Sofronie rescrie din memorie şi 
completează, la rugămintea patriarhului Modest al Ierusalimului (632-634), vechiul 
tipic monahal ierusalimitean, atribuit Sfântului Sava cel sfinţit, tipic ce se pierduse. 


Tot acum scrie şi Viaţa Sfintei Maria Egipteanca, una dintre cele mai frumoase 
aghiografii din întreaga istorie a Bisericii Ortodoxe, deşi unii cercetători nu con- 
firmă apartenenţa acestei lucrări la opera marelui patriarh de Ierusalim. 


Sfântul Sofronie a compus şi numeroase cântări bisericeşti, unele dintre ele păst- 
rate în uzul liturgic până astăzi. 


Triodul care se folosea în secolul al X-lea conţinea un număr atât de mare de triode 
scrise de Sfântul Sofronie încât ar fi fost de ajuns să acopere toate zilele din Postul 
mare, iar dintre cele existente astăzi în Triod, stihirile de la Slujba Ceasurilor din 
Vinerea Patimilor au fost desăvârşite şi rânduite tipiconal, în forma actuală, de 
Sfântul Sofronie. 


Slujba Ceasurilor împărăteşti, care se săvârşeşte în ajunul Naşterii Domnului, 
precum şi întreaga Slujbă de sfințire a Aghezmei mari sunt redactate de sfântul 
patriarh, care este considerat de unii lturgişti şi autorul rânduielii şi rugăciunilor 
Vecerniei plecării genunchilor, ce se săvârşeşte în Duminica Cincizecimil. 


Sfântului îi este atribuită şi revizuirea cunoscutei cântări Lumină lină, unul 
dintre cele mai vechi imne liturgice, scris de Sfântul Antinoghen, episcopul 
Sevastei. 


Marele patriarh este, de asemenea, autorul unei colecţii de imne şi poezii religioase 
intitulate Anacreontica. 


În anul 634, Sfântul Sofronie este ales în demnitatea de patriarh al Ierusalimului, 
într-o vreme deosebit de grea pentru Biserică. Disputele doctrinare, dar mai ales 
atacurile arabilor asupra cetăţii sfinte au aşezat pe umerii bătrânului patriarh 
greutăţi şi responsabilități deosebit de mari. 


La instalarea sa ca patriarh, Sfântul îşi exprimă în cuvântul de întronizare poziţia sa 
hotărâtă împotriva monotelismului, pe care o transmite în scris patriarhilor din 
Orient şi papei Honoriu, adăugând şi florilegiul patristic amintit mai sus. Enciclica 
sa sinodală precizează hotărât: „Hristos, după natura Sa dumnezeiască, după 
natura aceea cu care EI era de o fiinţă cu Tatăl, avea o energie (voinţă) divină şi 
de nespus, iar pe de altă parte, după natura omenească, după cea cu care El, 

Acelaşi, a rămas asemenea nouă oamenilor, a avut o energie (voinţă) omenească 

şi pământească “. 


Sfântul ierarh a convocat ulterior, la Ierusalim, un sinod local în care condamnă 
monofizitismul, monotelismul şi toate celelalte erezii ale vremii, anatematizând pe 
adepţii lor. 


Martor neputincios al ocupării lerusalimului 


Lipsită o vreme de lemnul Sfintei Cruci, luat ca pradă de război de împăratul 
Chosroe al perşilor la 615, cetatea Ierusalimului îl redobândise, cu nespusă bu- 
curie, în 629, după victoria împăratului Heraclie asupra păgânilor. Acum, când 
arabii amenințau din nou Palestina, patriarhul Sofronie a gândit să salveze sfântul 
odor de o nouă înstrăinare şi, de aceea, oferă împăratului bizantin, venit pe mare la 
Ierusalim, părţi din Sfânta Cruce a lui Hristos, spre a fi duse la Constantinopol. 

Martor neputincios al ocupării lerusalimului în anul 637, Sfântul Sofronie s-a stins 
din viaţă doar un an mai târziu, la 11 martie 638, întristat pentru pierderea cetăţii 
sfinte şi pentru umilinţele la care erau supuşi creştinii sub stăpânirea păgânilor. 


Sfântul Sofronie al Ierusalimului, mare şi sfânt ierarh al Bisericii dreptmăritoare, 
este până astăzi o icoană sfântă a înţelepciunii şi a străduinţei pentru desăvârşire. 


Viaţa sa, închinată cunoaşterii şi slujirii lui Dumnezeu, lupta neobosită pentru 
propovăduirea dreptei credinţe, grija duhovnicească pentru păstoriţii săi şi opera sa 
profundă şi variată este, pentru creştinii de astăzi, un exemplu viu, demn de a fi 
urmat. 


Biserica l-a rânduit în ceata sfinţilor, pomenindu-l în fiecare an la 11 martie. 

Sfântul Sofronie al Ierusalimului, monah şi patriarh, păstor şi apărător al 
Ortodoxiei 

Sfântul Sofronie este un mare ierarh şi sfânt al Bisericii lui Hristos, primul care a 
denunţat monotelismul în contextul istoric din secolul al VII-lea. 


Născut la Damasc, în 550, a învăţat aici retorica, devenind de tânăr călugăr în 
Palestina, în Mănăstirea marelui Teodosie începătorul vieţii de obşte (şi la Sfântul 
Sava) apoi, împreună cu loan Moschu, făcu călătorii în Egipt, Sinai, Palestina, 
Siria de Nord şi, în anul 604, se opri la Alexandria, unde se bucură de prietenia 
patriarhului Sfântul loan milostivul. 


Sfântul Sofronie îmbolnăvindu-se aici de o grea boală de ochi, a fost vindecat de 
către Sfinţii Chir şi loan, cărora, drept plată a vindecării, le-a cerut îngăduinţa să 
treacă în scris minunile săvârşite de ei în fiecare zi. De aici, împreună cu loan 
Moschu, veniră la Roma, unde Moschu muri în 619. 


Sfântul Sofronie se reîntoarse în Palestina, unde rămase până la ridicarea lui în 
scaunul patriarhal al Ierusalimului, în 634. 


Impreună cu loan Moschu a scris Limonariul sau „Grădină de flori”, o carte cu 
prezentarea vieţii în mănăstirile vizitate şi o culegere de anecdote ce instruiesc în 

mod specific pe cititori, reliefând trăsăturile eroice şi viaţa călugărilor în Palestina, 
până la invazia Perşilor care zdruncinaseră monahismului oriental. 


Sfântul Sofronie a lăsat 23 de ode anacreontice pentru sărbători, la omilii, ma- 
joritatea rostite la sărbătorile Domnului lisus Hristos, ale Preacuratei sau ale 
Sfinţilor; două scrieri prin care ia poziţie contra monotelismului: Scrisoarea de 
întronizare din 634 şi Culegerea de texte patristice (cca. 600). 


Triodul care se folosea în secolul al X-lea conţinea un număr destul de mare de 
triode scrise de Sfântul Sofronie, iar dintre cele existente astăzi în Triod, stihirile 
de la Slujba Ceasurilor din Vinerea Patimilor au fost finalizate şi rânduite tipiconal, 
în forma actuală, de Sfântul ierarh. 


Slujba Ceasurilor împărăteşti, care se săvârşeşte în ajunul Naşterii Domnului, 
precum şi întreaga Slujbă de sfințire a Aghezmei mari sunt redactate de Sfântul 
patriarh. 


Sfântului îi sunt atribuite şi rânduiala şi rugăciunile Vecerniei plecării genunchilor, 
ce se săvârşeşte în Duminica Cincizecimii, precum şi revizuirea cântării Lumină 
lină, unul dintre cele mai vechi imne liturgice, scris de Sfântul Antinoghen, 
episcopul Sevastei. 


În colaborare cu loan Moschu ne-a lăsat nu numai lucrarea amintită Limonariul, ci 
viaţa Sfântului loan cel milostiv şi viaţa Sfintei Maria Egipteanca (610), una dintre 
cele mai frumoase aghiografii din întreaga istorie a Bisericii Ortodoxe; viaţa 
marilor martiri egipteni Chir şi loan, foarte veneraţi în acel timp la Alexandria şi o 
culegere de 70 de minuni săvârşite prin mijlocirea acestora. 


Împotrivindu-se celor ce susțineau că în Hristos există o singură lucrare, ce 
izvorăşte dintr-o singură voință, cea dumnezeiască, Sfântul Sofronie revine în 
Orient şi atrage atenţia patriarhilor Cyrus al Alexandriei (630-641) şi Serghie al 
Constantinopolului (610-638), precum şi papei Honoriu (625-638), de greşeala în 
care căzuseră, adunând din operele Sfinţilor Părinţi şase sute de texte 
reprezentative în sprijinul diotelismului. 


Lucrarea, intitulată „Florilegiu patristic în două cărți, cuprinzând 600 de mărturii“, 
nu s-a păstrat. 


În zadar încearcă, împreună cu prietenul său Sfântul Maxim mărturisitorul, să-l 
readucă la ortodoxie pe patriarhul Cyrus al Alexandriei, monotelit, şi tot în zadar 

făcură şi călătoria la Constantinopol pentru a-l converti pe patriarhul Serghie (610- 
638), liderul monotelismului, căci nu reuşiră. Reîntors la Ierusalim în anul 634, fu 
ales patriarh şi, în scrisoarea de intronizare trimisă Papei şi patriarhilor din Orient, 
denunţă erezia monotelistă. 


Enciclica sa sinodală precizează limpede: „Hristos, după natura Sa dumnezeiască, 
după natura aceea cu care EI era de o ființă cu Tatăl, avea o energie (voinţă) divină 
şi de nespus, iar pe de altă parte, după natura omenească, după cea cu care EI, 
Acelaşi, a rămas asemenea nouă oamenilor, a avut o energie (voinţă) omenească şi 
pământească”. Dar Papa Honoriu, el însuși neelucidat, prevenit deja de către 
patriarhul Serghie nu a luat în serios poziția lui Sofronie, nu-i primi clarificările, 


informaţiile şi îi ceru să renunţe la poziţia lui faţă de Serghie. 


Cu toate că oraşul Ierusalim a fost asediat de arabi pe la anul 635, timp de doi ani, 
Sfântul Sofronie a contribuit la apărarea lui, negociind şi obținând de la Omar 
libertatea civilă şi religioasă a creştinilor. Muri în 638, supărat de ocupaţia arabă, 
de chinuirea creştinilor, de urâciunea pustiirii şi necinstirea locurilor celor sfinte. 
Viaţa Sfântului Sofronie, dăruită cunoaşterii şi închinată slujirii Preasfintei Treimi, 
perseverenţa neobosită în apărarea adevărului credinței, iubirea părintească pentru 
toți şi opera sa teologică, profundă şi variată, este o lumină în istoria Bisericii, dar 
care străbate toate veacurile, până la noi. 

Pr. Ioniţă Apostolache - Sfântul Sofronie, păstor şi apărător al Ierusalimului 


SOFRONIE 


Sfântul ierarh Sofronie al Ierusalimului se identifică cu lupta apologetică a Bise- 
ricii împotriva ereziei monotelite, condamnată la Sinodul VI Ecumenic de la 
Constantinopol (680). În scrierile sale, el afirmă teologic argumentul existenţei a 
două lucrări în Persoana Mântuitorului Hristos. 


Contemporan cu Sfinții Maxim Mărturisitorul şi loan Moshul, Sfântul ierarh 
Sofronie, viitorul patriarh al Ierusalimului, a venit pe lume în frumoasa cetate 
siriană a Damascului, în anul 550 (după unele păreri 560). Părinţii săi, creştinii 
Plinos şi Mira, i-au oferit o educaţie aleasă în cele mai de vază şcoli ale cetăţii. 


„Îmbinând isteţimea pe care o avea de la naştere cu râvna deosebită la învăţătură”, 
sfântul ajunge să pună în vistieria minţii „toate cunoştinţele pe care le putea cineva 
dobândi în vremea aceea”. Se ridică de tânăr printre marii profesori de retorică ai 
cetății Damascului, fiind amintit pentru aceasta cu apelativul de „Scolasticul”. 


Cu toată faima de care se bucura, Sofronie înţelege că din viaţa lui lipseşte ceea ce 
este cu adevărat mai important: cunoaşterea adâncă a Sfintelor Scripturi şi trăirea 
minunată a tainelor dumnezeieşti. De aceea, leapădă de îndată mantia de retor şi 
merge să-L caute pe Dumnezeu în Marea Lavră a Sfântului Teodosie cel mare, 
începătorul vieţii de obşte, lângă Ierusalim. 

Însemnările din Sinaxar îl arată după o perioadă lângă Sfântul loan Moshul, la Ale- 
xandria. Alături de prietenul său, Sfântul Sofronie a călătorit în Siria, Palestina, 
Egipt şi Roma. În Alexandria au fost găzduiţi de Sfântul ierarh loan cel milostiv, la 
moartea căruia Sfântul Sofronie a alcătuit un cuvânt. Nu nu după multă vreme şi 
prietenul său, cuviosul loan, a trecut la cele veşnice. Sfântul Sofronie i-a adus 
trupul înapoi la Ierusalim, îngropându-l cu toată cinstea în cimitirul mănăstirii de 
metanie. 


În strânsă legătură cu lucrarea apologetică a Sfântului Maxim Mărturisitorul 


Din punct de vedere teologic, opera Sfântului Sofronie stă în strânsă legătură cu 
personalitatea şi lucrarea apologetică a Sfântului Maxim Mărturisitorul. Din 
demnitatea de patriarh al Ierusalimului, duce o luptă dârză împotriva ereziei 
monotelite. În acest sens, el scrie şi trimite spre celelalte scaune episcopale mai 
multe scrisori şi enciclice, „susținând cu argumente teologice solide existenţa a 
două lucrări în Hristos”. 


Opera sa teologică abordează „teme dogmatice, aghiografice şi pastorale. Cea mai 
importantă lucrare dogmatică a sa este Scrisoarea de întronizare sau sinodală, care 
concentrează învăţătura sa hristologică”. Aici el arată foarte clar că „în Hristos se 
află un ipostas sau persoană şi două naturi sau firi. Săvârşirea lucrărilor se face 
după principii distincte, pentru că firile şi-au păstrat neştirbite puterile lor lucră- 
toare. În Hristos există deci două lucrări, două energii. El nu vorbeşte despre două 
voințe, însă, întrucât vorbeşte despre două lucrări, acest lucru este implicit. Cele 
două lucrări se manifestă liber şi nestingherit” (Remus Rus, Dicţionar enciclopedic 
de literatură creştină, pp. 785-786). 


Tot în capitolul lucrărilor dogmatice, alături de Scrisoarea sinodală (634), poate fi 
adăugată şi Epistola Sfântului Sofronie al Ierusalimului „către Arcadie, arhie- 
piscopul Ciprului”. Redactată în limba greacă, textul inițial al lucrării a fost 
pierdut. 


În 720/1, un oarecare Constantin din Edesa a tradus lucrarea în limba siriacă, conţi- 
nutul ei fiind recuperat ulterior şi publicat în traducere de M. Albert, în colecția 
„Patrologia Orientalis” (PO, 39.3, 1978). „Această scrisoare este raportată de un 
sinod care urma să se ţină la ceva timp după aceea în Cipru, pe care noi până recent 
l-am ignorat. Însă, din fericire, împrejurările istorice în care s-au desfăşurat aceste 
evenimente ne-au descoperit această scrisoare prin intermediul unei Vieţi a 
Sfântului Maxim, al cărei text a fost de asemenea editat şi tradus din siriacă. 
Scrisoarea Sfântului Sofronie se găseşte aşadar introdusă de un text cu puţin mai 

vechi decât ea... Totuşi această Viaţă nu oferă decât punctul de vedere al autorului 
ei monotelit, în defavoarea Sfinţilor Maxim şi Sofronie, fiind în consecinţă folosită 
cu multă grijă” (M. Albert, Studiu introductiv, în PO, 39, pp. 169-170). 


Din varianta siriacă a „Vieţii Sfântului Maxim Mărturisitorul”, amintită de M. 
Albert, reiese că legătura Sfântului Sofronie cu episcopul Arcadie al Ciprului nu 
era nici pe departe fericită. Relaţia lor a eşuat în primul rând din cauza dispreţului 
pe care Arcadie l-a arătat față de convingerile hristologice ale sfântului. De aici a 
rezultat o condamnare îndoielnică a însemnărilor sofroniene, în cadrul unui sinod 
local convocat în Cipru. S-a pus mai apoi problema dacă atitudinea ostilă a lui 
Arcadie faţă de Sfântul Sofronie a fost generată sau nu de convingerile sale 
doctrinare cu privire la monotelism. Cu puţin după moartea sa, Sfântul Maxim 
Mărturisitorul lămureşte această dilemă cu privire la tendinţele sale monotelite: 
„Care biserică a rămas neispitită? Cărui episcop smerit şi ortodox nu i-a fost cerut 
să proclame şi să lucreze această erezie? Din ultimele sale clipe de viaţă şi înainte 
de a-şi încredința sufletul lui Dumnezeu, fericitul Arcadie n-a încetat să fie 
ademenit” (PG 91, c. 143B). 


Lupta împotriva ereziei monotelite 


Contextul doctrinar al alcătuirii „Epistolei către Arcadie al Ciprului” este însă cu 
mult mai complex. Chiar înainte de a ocupa scaunul patriarhal al Ierusalimului 
(633), Sfântul Sofronie a încercat, fără succes, să anuleze acordul semnat în Ale- 
xandria de patriarhul Cirus şi monofiziți. Ambele părţi găseau justificarea 
înţelegerii lor în aşa-zisa formulă hristologică: „două firi - o singură lucrare în 
Hristos”. 


Sfântul Sofronie s-a plâns mai întâi patriarhului Sergiu al Constantinopolului, care 
a venit cu un răspuns doar pe jumătate. El a semnat o hotărâre patriarhală (pse- 
phos) „în care nu menţiona precis că ar fi vorba despre o energie sau despre energii 
două, ceea ce întărea poziția de statu quo în contextul înțelegerilor din 
Alexandria”. Câţiva ani mai târziu, după ce a fost ales patriarh al Ierusalimului, 
Sfântul Sofronie nu a renunţat la dorinţa de a lămuri această dificilă problemă 
hristologică. În Sinodiconul său arăta foarte clar că învățătura despre „cele două 
lucrări este compatibilă numai credinţei ortodoxe”. Actul a fost respins imediat de 
Sergiu de Constantinopol. 


In contextul dat, Sfântul Sofronie a înţeles că nu mai avea nici un rost să trimită 
documentul către Cirus al Alexandriei şi nici către patriarhul Antiohiei, care 
oricum era monofizit. Singurul care a acceptat poziţia sa a fost Papa Honorius al 

Romei. Acest fapt îl aşeza pe Sofronie în poziţie de schismă faţă de toți repre- 
zentanţii Bisericii Orientale. În această situaţie, Sfântul Sofronie a încercat o ultimă 
posibilitate de reconciliere, apelând printr-o nouă epistolă la bunăvoința lui 
Arcadie de Cipru, aflat în acea vreme într-o poziţie neutră. 


După o largă expunere doctrinară a convingerilor sale hristologice, Sfântul 
Sofronie i-a cerut confratelui său să convoace un sinod local în care să se lămu- 
rească toate aceste probleme. „Sofronie putea astfel să spere că Arcadie va convoca 
sinodul la care spera. În fapt, Arcadie a acceptat de îndată să-i cheme pe episcopi, 
reuşind astfel să convoace un sinod cu 46 de participanţi. Viaţa Sfântului Maxim 
este singurul document reconstitutiv pentru acest eveniment. Oaspeţii de la 
Ierusalim au fost de îndată primiţi cu mare bucurie şi cinstea cuvenită, apoi sinodul 
s-a reunit. La început, părerile erau împărţite: unii voiau să accepte învăţătura 
Sfântului Maxim (care, în limbajul ulterior al monoteliţilor, se traducea prin 
dioenergism), alții o găseau periculoasă. Au hotărât atunci să prezinte situaţia 
înaintea împăratului. Şi biograful Sfântului Maxim notează: «Atunci s-a temut de 
tulburarea care se făcuse din cauza sa, cu puţin timp mai înainte»” (M. Albert, 
Studiu introductiv, în PO, 39, p. 172). 


Cea mai mare încercare a vieţii sale a fost însă legată de momentul căderii leru- 
salimului în mâna sarazinilor lui Omar, la anul 637. Momentul l-a marcat profund 
pe eruditul şi evlaviosul patriarh, dincolo de toate reuşind să negocieze în termeni 
favorabili soarta credincioşilor săi. A trecut la cele veşnice un an mai târziu, în 
638. 

Pr. Ioniţă Apostolache - Patriarhul Sofronie, apologet al hristologiei 
calcedoniene 

Sfântul Sofronie, patriarhul Ierusalimului, se numără între arhiereii mărturisitori 
care au statornicit învăţătura cea dreaptă a Bisericii în luptă cu erezia monotelită. 
Este, de asemenea, un mare hagiograf, lăsând în tezaurul Tradiţiei Patristice „Viaţa 
Sfintei cuvioase Maria Egipteanca”. 


Originar din cetatea siriană Damasc, Sfântul Sofronie s-a născut la anul 550 (după 
unele surse 560). A beneficiat de o educaţie aleasă, ajungând de tânăr retor al cetă- 
ţii. Din acest motiv a fost numit şi „Scolasticul”. Această experienţă laică nu a 
durat însă foarte mult, deoarece Sfântul Sofronie a primit îngerescul chip al călu- 
găriei în Mănăstirea „Sfântul Teodosie” de lângă Ierusalim. 


Alături de sfinţii loan Moshul şi Maxim Mărturisitorul 


În mănăstirea de metanie l-a cunoscut pe Sfântul Ioan Moshul, de care s-a apropiat 
sufleteşte până la trecerea acestuia la cele veşnice. Împreună au fost în numeroase 
pelerinaje, descoperind comorile perene ale creştinismului primar din Siria, Pale- 
stina, Egipt şi Roma. În toate călătoriile întreprinse, Sfântul Sofronie s-a arătat 
iubitor de duhovnicie şi de carte. Vasta cunoaştere teologică a dobândit-o alături de 
Părinţii Şcolii Alexandrine, unde s-a şi format. 

La anul 619, bunul său prieten, loan Moshul, trece la cele veşnice în capitala egip- 
teană, sfântul aducându-i trupul spre îngropare în Mănăstirea „Sfântul Teodosie” 
de lângă Ierusalim. 


Începând cu anul 630, apar disputele privind combaterea ereziei monotelite, Sfân- 
tul Sofronie „fiind cel dintâi care i-a sesizat pericolul”. Alături de el se ridică şi 
Sfântul Maxim mărturisitorul. În demersul lor hristologic, cei doi apologeţi ai dog- 
mei calcedoniene nu reuşesc să-i convingă pe patriarhii Chiros al Alexandriei şi 
Sergiu I al Constantinopolului, dar adună laolaltă, prin scrierile lor, importante 
argumente hristologice în demonstrarea şi susținerea adevărului de credinţă. 


Ales patriarh al Ierusalimului în anul 634, Sfântul Sofronie întocmeşte un tomos de 
mărturisire împotriva ereziei monotelite, întărit cu peste „şase sute de mărturii din 
scrierile Sfinţilor Părinţi” (DTC, 14B, pp. 2379-2380). „După întronizare, trimite 
acest discurs, sub forma unei scrisori enciclice, patriarhilor orientali şi papei Ho- 
noriu, la care anexează şi dosarul de citate patristice, în care dezvăluie primejdia 
ereziei monotelite şi susține cu argumente teologice solide existenţa a două lucrări 
în Hristos” (Remus Rus, Dicţionar enciclopedic de literatură creştină din primul 
mileniu, Bucureşti, 2003, p. 785). 


Slujirea sa arhierească în vechiul scaun al Cetăţii Sfinte a fost marcată însă de eve- 
nimentul nefast al predării oraşului în mâinile arabilor lui Omar (637). 


Bătrân şi slăbit de puteri, sfântul a luptat până la capăt pentru apărarea credin- 
cioşilor săi, reuşind „să menţină diverse drepturi religioase şi civile pentru creştini 
în schimbul unui tribut anual”. În 638, la 11 martie, venerabilul patriarh trece la 
cele veşnice. 


Operă dogmatică, hagiografică, liturgică şi imnografică 


Opera Sfântului Sofronie al Ierusalimului este una dintre cele mai complexe, însu- 
mând bogate valenţe teologice: dogmatice, hagiografice, liturgice şi imnografice. 
Alături de celebra enciclică patriarhală, de numele său se leagă şi alcătuirea 
„Slujbei de binecuvântare a Apei mari la Bobotează”, „Viaţa Sfântului loan cel 
milostiv”, „Viaţa Sfinţilor mucenici Chir şi loan” şi „Viaţa Sfintei Mania Egip- 
teanca” (The Oxford Dictionary of Byzantium, 1991, p. 1928). 


„In paralel cu lucrările sale în proză, Sofronie a scris şi versuri, fiind autorul unei 
colecţii de 23 de ode anacreontice, adică poezii în metru anacreontic, ca imitație a 
lui Anacreon, dar nu şi cu un conţinut anacreontic. Se pare că şi Maxim măr- 

turisitorul a scris în acelaşi vers, dacă poezia lui este autentică. În producţiile sale 
poetice, reținem ode la diverse sărbători bisericeşti şi câteva idiome. Oda 14 de- 
scrie distrugerea Ierusalimului de arabi” (Remus Rus, p. 786). 


„Scrisoarea către Arcadie de Cipru”, apologie împotriva monotelismului 


Enciclica Sfântului Sofronie, alcătuită ca răspuns împotriva ereziei monotelite, are 
un vădit caracter apologetic. Lucrarea este scrisă într-un „crescendo dramatic”. 
Vastele consideraţii dogmatice reprezintă o punere în gardă faţă de ereziile vremii, 
sfântul reuşind înţelept să „alunge concepțiile false, care proiectează gânduri sim- 
ple asupra Preasfintei Treimi, şi să respingă concluziile care ajung la împreunarea 
şi amestecarea lucrărilor lui Hristos, împreunate numai printr-o legătură slabă” 
(Micheline Albert, „Introduction” la Lettre de Sophrone de Jerusalem ă Arcadius 
de Chypre, în PO, t. 39, nr. 179,p. 177). 


Apologia hristologică a Sfântului părinte este aşadar una complexă, oferind o pri- 
vire de ansamblu asupra înţelegerii adevărului dogmatic, evidențiind legătura mo- 
notelismului cu erezia nestoriană, din care îşi revendica în fapt direcția greşită: „De 
asemenea, nestorienii vorbeau despre firi ale lui Dumnezeu-Cuvântul şi despre un 
trup însufleţit, încălzit de suflet, şi, predicând în felul acesta transformarea, nu au 
fost în stare să mărturisească dimpreună cu noi unitatea naturală (a firilor) şi ipo- 
statică. În acelaşi timp, ei căutau cu lăcomie diviziunea, luând în calcul pentru ele 
(pentru cele două firi) o distincţie grosieră, mergând până la separare... Ei vorbeau 
în mod confuz de doi hristoşi şi de doi fu, spărgând unitatea dragostei lor, neaccep- 
tând decât o legătură de rudenie printr-o identitate binevoitoare, recunoscând o 
reconciliere de egală cinstire şi putere, vorbind în mod simbolic despre o întâlnire 
egală în voinţă şi abia recunoscând concursul, socotit în acelaşi timp a fi unul 
raţional şi afectiv. 


Toate acestea sunt notele unei împreunări parentale şi afective, care se vor arăta 
mai departe în adevărata împreunare, cea naturală şi, vreau să spun, ipostatică, în 
care Unicul şi Acelaşi Fiu este Hristos. 


Deci, nerecunoscându-L pe Dânsul, decât doi hristoşi şi doi fii, care sunt separați 
radical unul de altul, nu înţeleg decât o unitate afectivă şi care împarte Taina şi 
unitatea Unicului Fiu şi Hristos” (Scrisoarea către Arcadie al Ciprului, în PO, t. 39, 
pp. 219-220). 

PS Ieronim Sinaitul - Sfântul Sofronie al lerusalimului şi momentul cuceririi 
cetăţii sfinte 


PS Ieronim sinaitul, episcop-vicar patriarhal 
- 11] mar, 2022 


Sfântul Sofronie se numără între cei mai renumiţi patriarhi ai lerusalimului. El este 
recunoscut în întreaga creştinătate pentru erudiţia sa extraordinară, pentru cunoa- 
şterea Sfintei Scripturi, dar şi pentru calitățile pastorale şi diplomatice de care a dat 
dovadă de-a lungul întregii vieţi, în special în momentele grele petrecute în scaunul 
patriarhal al cetăţii sfinte. 


Născut la Damasc, în preajma anului 560 sau chiar mai devreme, în jurului anului 
550, Sfântul Sofronie făcea parte dintr-o familie cu origini siriace ori arabe. A pri- 
mit o educaţie creştină încă din copilărie. A studiat şi ştiinţele profane ale vremii, 
remarcându-se îndeosebi prin talentul său oratoric, calităţile în această privinţă 
atrăgându-i şi supranumele de „Sofistul”. 


Această titulatură nu trebuie privită într-un sens negativ, ci, dimpotrivă, este dova- 
da aprecierii calităților tânărului Sofronie din partea comunităţii damaschine. Deşi 
unii hagiografi au contestat faptul că Sofronie sofistul, nume care se găseşte, de 
altfel, în titlul operelor atribuite sfântului, ar fi una şi aceeaşi persoană cu patriarhul 
Sofronie, cercetările mai recente au confirmat această apartenenţă. 


Prietenia cu loan Moschu 

Încă din tinereţe, a predat dialectica şi retorica. În paralel, a aprofundat şi studiul 
textului Sfintei Scripturi. Nu se ştie motivul pentru care a părăsit Damascul. Cel 
mai probabil, plecarea a fost cauzată de moartea părinţilor săi. 


În primă fază, în jurul anului 580, tânărul Sofronie a ajuns în Ţara Sfântă. Se pare 
că intenţia sa nu era de a se dedica vieţii monahale, ci mai degrabă de a se închina 
şi a se ruga la Sfintele Locuri. Aici, din rânduiala lui Dumnezeu, tânărul Sofronie 
avea să-l cunoască pe loan Moschu (cca. 550-570 - cca. 620), important scriitor 
bizantin, autorul lucrării ascetice numite Limonariul sau Livada duhovnicească. 
loan Moschu, care nu era cu mult mai în vârstă decât Sofronie, făcea parte deja din 
obştea monahală a Mănăstirii „Sfântul Teodosie Chinoviarhul”, situată nu departe 
de Ierusalim, în apropierea Lavrei Sfântului Sava cel sfințit. 


Cel mai probabil, întâlnirea cu loan Moschu, care i-a devenit îndrumător şi prieten, 
a contribuit decisiv la tunderea în monahism a tânărului Sofronie. Potrivit izvoa- 
relor, există o posibilitate destul de mare ca închinovierea Sfântului Sofronie la 
Mănăstirea „Sfântul Teodosie”, din pustiul Iudeii, să se fi petrecut după revenirea 
dintr-un pelerinaj mai amplu desfășurat de către acesta în Egipt, în răstimpul 578- 
582, alături de loan Moschu, date în acest sens fiind oferite în Limonariul. 


DA APA BUENA 


. E f 
J | LA ra qi 
. Lă c. 
pn ea 
| 
| N. 
| | 
E = 
Li 
4 . 
AT. 
3i . - 
r | | 
za | 
ED 4 
i 


Şederea lui Sofronie în Ţara Sfântă, la mănăstirea Sfântului Teodosie, a fost tul- 
burată, către anul 602, de instabilitatea politică ce a cuprins întregul Imperiu Bi- 
zantin. În urma unei răscoale, ofițerul bizantin Flavius Focas (547- 610), originar 

din Tracia, a reuşit să-l detroneze şi să-i execute pe împăratul Mauriciu (539-602) 
şi pe familia acestuia, ocupând tronul de la Constantinopol. Din această cauză, 
Sfântul Sofronie şi loan Moschu au plecat către nord, în Siria, la Seleucia, unde au 
stat până în 608, când s-au stabilit în Egipt, la Alexandria. 


Odată cu instalarea Sfântului loan cel milostiv pe scaunul patriarhal, în anul 610, 
atât Sfântul Sofronie, cât şi Sfântul loan Moschu au fost remarcaţi pentru calitățile 
alese. Lor le-a fost încredinţată sarcina de a-i readuce în comuniunea eclesială pe 
ereticii acefali şi de a încerca să împiedice răspândirea învățăturilor greşite. Zelul 
misionar al celor doi monahi palestinieni a fost încununat de succes, ei reuşind să 
readucă la dreapta credință un mare număr de mănăstiri şi comunități laice. Da- 
torită acestor realizări, patriarhul loan i-a apreciat şi mai mult şi i-a luat drept cola- 
boratori apropiaţi, hirotonindu-i preoți. 


Vestea cuceririi Ierusalimului de către perşii lui Chosroe al II-lea (590-628), în 
anul 614, a creat panică în întregul Egipt. Teama că Alexandria avea să devină 
următoarea ţintă a incursiunii persane dobândea amploare. De altfel, acest lucru 
avea să se şi petreacă, peste numai patru ani, conflictul dintre bizantini şi sasanizi 
mutându-se în vechiul pământ al faraonilor. În luna iunie a anului 619, Alexandria 
a fost cucerită de perşi. Sfântul Sofronie şi Sfântul loan Moschu au părăsit Egiptul 
în anul 614, plecând către Italia. 


Împreună cu mai mulţi ucenici, cei doi au vizitat numeroase comunităţi monahale 
din Peninsulă, dar şi de pe ţărmul Mării Mediterane, inclusiv din Cipru. Au ajuns la 
Roma în vremea pontificatului papei Bonifaciu al V-lea (619-625). 


Aici, Sfântul loan Moschu a redactat celebra sa lucrare, Limonariul. 'Tot aici avea 
să şi moară, cu puţin înainte de 625. Unii cercetători consideră că mutarea la 
Domnul a Sfântului loan Moschu s-ar fi petrecut chiar mai devreme, undeva în 
anul 619, deci imediat după sosirea celor doi prieteni la Roma. Pentru alţii, însă, 
moartea Sfântului loan s-a întâmplat mult mai târziu, în anul 634. 


Cert este că după moartea Sfântului loan, Sfântul Sofronie s-a întors în Egipt. În 
vremuri destul de tulburi, el a înfiinţat o mănăstire în nordul Africii, unde au găsit 
adăpost monahii care fugeau din calea perşilor. 


În 633, Sfântul Sofronie se afla din nou la Alexandria, unde patriarhul melkit Cirus 
(Ș cca. 641) încerca să-i împace pe monofiziţi cu Biserica, îmbrățişând în aceste 
circumstanţe o altă erezie, monotelismul. În pofida eforturilor Sfântului Sofronie 
de a-l convinge pe ierarhul alexandrin de greşeala pe care o făcea, Cirus nu a re- 

nunţat la intenţiile sale. Din această cauză, Sofronie a cerut sprijinul patriarhului 
Serghie 1 al Constantinopolului. Iniţiativa nu a avut rezultatul aşteptat, întrucât 
patriarhul Serghie a emis documentul numit Psephos, prin care interzicea discuţiile 
referitoare la existența uneia sau a două lucrări în Persoana Mântuitorului lisus 
Hristos. 


Patriarh al lerusalimului 


În toamna anului 634, Sfântul Sofronie a fost ales patriarh al Ierusalimului. Fără să 
ezite, a convocat un sinod în cadrul căruia a fost redefinită doctrina privind exis- 
tenţa a două lucrări şi a două voințe în Persoana Mântuitorului Hristos. Conco- 
mitent, a continuat să lupte, prin toate mijloacele, împotriva propagării învățătu- 
rilor eretice. 


Invadarea Țării Sfinte de către arabii musulmani l-a obligat pe ierarhul ierusa- 
limitean să îşi concentreze energia pe întărirea şi mângâierea creştinilor ameninţaţi 
de pericolul islamic. Încă din iarna anului 634, patriarhul deplângea, în omiliile 
sale, faptul că musulmanii făcuseră imposibil accesul creştinilor din Ierusalim în 
Biserica Naşterii Domnului din Betleem. Într-un asemenea context, după înfrân- 
gerea bizantinilor la Yarmuk, în august 636, Sfântul Sofronie a preluat şi atribuţiile 
civile, el fiind cel care a negociat capitularea Ierusalimului, în primele luni ale anu- 
lui 638, mai întâi cu comandantul armatelor ce asediau cetatea, Abu Ubayda, iar 
apoi cu însuşi califul Omar. 

Prolific aghiograf 


Sfântul Sofronie nu a fost doar un mare ierarh preocupat de soarta celor pe care îi 
păstorea şi de menţinerea unităţii de credinţă a Bisericii. EI s-a dovedit şi un pro- 
lific scriitor creştin. Lui îi sunt atribuite 47 de lucrări. O parte dintre acestea s-au 
pierdut. Alte lucrări au fost catalogate ca fiind lipsite de autenticitate. În privinţa 
altor opere ale sfântului, întâlnim referiri în diverse scrieri creştine. Un număr 
important de scrieri hagiografice şi poeme datează din perioada de dinainte de 
instalarea pe scaunul patriarhal al Ierusalimului. 


Renumită este, fără îndoială, Viaţa Sfinţilor Chir şi loan, martiri ai Bisericii din 
vremea împăratului Dioclețian. De asemenea, foarte cunoscută în tradiția creştină 
este şi Viaţa Sfintei Maria Egipteanca, scrierea fiind atribuită Sfântului Sofronie, 
deşi stilul ei este destul de diferit de cel al Vieţii Sfinților Chir şi loan. Fie Sfântul 
Sofronie a prelucrat, cu intervenţii minimale, o scriere anterioară, fie, dimpotrivă, 
scrierea iniţială a patriarhului a suferit modificări ulterioare. 


Împreună cu Sfântul Ioan Moschu a elaborat şi Viaţa Sfântului Ioan cel milostiv, 
patriarhul Alexandriei, contemporan cu Sfântul Sofronie. Originalul acestei scrieri 
s-a pierdut. S-a păstrat doar un fragment, pe care îl întâlnim în vieţile sfinților re- 
dactate de Sfântul Simeon Metafrastul. Între poemele alcătuite de Sfântul Sofronie 
se găsesc imnuri liturgice şi poezii religioase destinate lecturării în afara cultului. 
Colecţia sa de poeme, Anacreontica, a fost mereu apreciată nu doar pentru pro- 
funzimea trăirii duhovniceşti, ci şi pentru frumuseţea literară. 


În literatura de specialitate în limba română găsim o informaţie eronată în privinţa 
celei de-a paisprezecea ode din Anacreontica, despre care se spune că descrie dis- 
trugerea Ierusalimului de către arabi. În realitate, oda se referă la devastarea ora- 
şului sfânt de către perşii sasanizi, în anul 614. 


Imnuri liturgice şi omilii 


În privinţa imnurilor liturgice, Sfântul Sofronie este autorul mai multor idiomele, 
cântări din slujba Ceasurilor împărăteşti din ajunul sărbătorilor Naşterii şi Botezu- 
lui Domnului, precum şi a minunatei rugăciuni de la sfinţirea apei, în ziua de 
Bobotează („Treime mai presus de fire...”). 


Tradiţia bisericească îi atribuie Sfântului Sofronie al Ierusalimului şi revizuirea 
imnului „Lumină lină”, de la slujba Vecerniei. 

După anul 634, când Sfântul Sofronie a ajuns patriarh al Ierusalimului, scrierile 
sale s-au concentrat mai mult pe aspecte pastorale şi doctrinare. Din această pe- 
rioadă datează mai multe omilii, la diverse sărbători, precum şi cele două impor- 
tante scrieri dogmatice ale Sfântului Sofronie, şi anume Epistola sinodală şi Epis- 
tola către Arcadie al Ciprului. 


Predica rostită de Sfântul Sofronie cu ocazia sărbătorii Naşterii Domnului, în anul 
634, are o importanţă istorică, pentru că ea ilustrează situația creştinilor în timpul 
cuceririi Ţării Sfinte. În această omilie, patriarhul Ierusalimului deplânge situaţia 
comunităţii creştine care nu mai putea celebra Naşterea Domnului în biserica din 
Betleem, întrucât oraşul se afla deja în mâinile armatelor islamice. 


Prin viaţa pusă în slujba Bisericii, prin zelul pastoral şi misionar, precum şi prin 
scrierile teologice de înaltă ţinută, Sfântul Sofronie al Ierusalimului s-a impus în 
scurtă vreme în conştiinţa creştinilor. În mod special, este menţionat şi în cronicile 
musulmane, autorii acestora apreciindu-i abilitatea diplomatică cu care a gestionat 
asediul arab asupra Ierusalimului, încheiat la începutul anului 638. 

Sfântul ierarh Sofronie, patriarhul Ierusalimului, Israel (11 martie) 


IEPOCC 
AHMes 


Frescă din veacul al X VI-lea aflată la Mănăstirea Dionisiu, Sfântul Munte 
Athos, Grecia 


Acesta se născu în Damasc din părinţi slăviţi. Dobândind înţelepciunea lumii, nu se 
mulțumi cu aceasta, ci porni să afle şi să dobândească înțelepciunea cea 


duhovnicească. 


In mănăstirea Sfântului Teodosie petrecu împreună cu un monah, pe numele său 
loan Moshu, pe care şi-l alese dascăl. 


Sfântul loan Moshu (pomenit tot în ziua de 11 martie) 

Sfântul cuvios loan Moshu 
Împreună cu dânsul, Sfântul Sofronie cercetă mănăstirile şi pustnicii Egiptului. El 


pururi avea în minte cugetul acesta: „Sporeşte în toate zilele întru înţelepciunea cea 


Toate câte au învăţat împreună le aşternură în scris, iar mai pe urmă le adunară în 
carte numită „Limonariu” pe care Sfântul loan o dedică prietenului său Sofronie. 


LIMONARIU 
SAU LIVADA DUADVICĂE 


i EPIGCOPIA ORTODOXA ROMANA ALEA IULIA 153/ 

Apoi merseră la Roma, unde Sfântul loan Moshu se mută la odihna cea gătită de 
Domnul plăcutul Său. Pe patul morții, el îi ceru Sfântului Sofronie să-i ducă trupul 
fie în muntele Sinai, fie în mănăstirea Sfântului Teodosie. 


Sfântul Sofronie rămase în cetatea Ierusalimului care tocmai fusese izbăvită de 
asuprirea persană. El fu de față la aducerea din Persia a cinstitei Cruci pe care 
împăratul Heraclie o purtă pe umerii săi până în sfânta cetate. Bătrânul patriarh 
Zaharia, întors şi el din robie, nu mai trăi mult strămutându-se în sălașul său de 
Sus. În locul său fu ales patriarh Modest care se mută și el la cele veşnice în anul 
634. 


După dânsul veni ca patriarh Sfântul Sofronie. Acesta păstori Biserica vreme de 10 
ani cu negrăită înţelepciunea şi râvnă. Se ridică în apărarea Ortodoxiei împotriva 
ereziei monoteliste pe care o osândi în Sinodul de la Ierusalim, mai înainte de 
osândirea lui al Sinodul al 7-lea Ecumenic. 


EI scrise „Viaţa Sfintei Maria Egipteanca”, alcătui „Rânduiala sfințirii Apei celei 
mari” şi adăugă alte câteva tropare şi cântări în felurite slujbe ale Bisericii. 


Când califul Omar al arabilor luă în robie Ierusalimul, Sfântul Sofronie îl rugă să 
cruţe viețile creştinilor, ceea ce acela făgădui în chip mincinos. Când Omar începu 
pe dată să-i jefuiască şi să-i pună la cazne pe creştinii din Ierusalim, Sfântul 
Sofronie se rugă lui Dumnezeu cu lacrimi să-l ia de pe pământ dintre cei vii ca să 
nu vadă pângărirea locurilor sfinte. lar Dumnezeu îi ascultă rugăciunea și îl luă la 
Sine pe robul Său prea iubit aşezându-l în cereșştile locașuri, în anul 644, de 
pururea mijloceşte pentru cei ce îi săvârşesc pomenirea cu credință. 


= ui ul 


Ca finicul ai înflorit în casa Domnului, cu buna rodire a cuvântului şi cu viaţa ta 
cea curată ai îndulcit inimile celor ce cu credință te cinstesc pe tine, ierarhe 
Sofronie. 


Petrecând pe pământ viaţa îngerilor, părinte, te-ai învrednicit în ceruri de fericirea 
îngerilor. Și acolo roagă pe Hristos să mântuiască pe toţi cei ce te laudă pe tine. 
(Din Canonul Sfântului ce se citeşte la Utrenie) 


Sursa: 


https://sfintisiicoane.wordpress.com/2014/03/11/sfantul-ierarh-sofronie-patriarhul-ierusalimului- 
israel-l 1-martie/ 

Orthodoxwiki - Sofronie I al Ierusalimului 


Cel întru sfinți părintele nostru Sofronie I al Ierusalimului a fost patriarh al 
Ierusalimului între anii 634-638. A fost patriarh atunci când Ierusalimul a căzut în 
mâinile sarazinilor, sub conducerea lui Omar I, în 637. A fost un hotărât luptător 
împotriva ereziei monotelite. Prăznuirea sa în Biserica Ortodoxă se face pe Il 
martie. 

Viaţa 


Sofronie (gr. XoppOviog) s-a născut la Damasc, Siria, în anul 560. Era de origine 
arabă. Nu se cunoaşte nimic despre viaţa lui de dinainte. A fost călugăr și teolog. 
Om foarte instruit și profesor de retorică, devine ascet în Egipt în jurul anului 580, 
iar apoi intră în mănăstirea Sfântului Teodosie cel mare (situată între Betleem și 
Ierusalim). 

Pe timpul controverselor hristologice, Sofronie a fost un puternic apărător al 
credinţei ortodoxe. În tinereţe vizitează așezările monahale din Asia Mică, Egipt, şi 
Roma împreună cu prietenul său mai mare, scriitorul bizantin loan Moshu. 


În anul 605, Sofronie fuge în Alexandria înainte ca perșii să invadeze Palestina. 
Apoi în 616, fuge din nou, din Alexandria înainte ca perşii să invadeze Egiptul. 


După moartea lui loan Moshu la Roma (după anul 620), Sofronie aduce moaştele 
acestuia în Țara Sfântă pentru a le îngropa acolo (634), după dorinţa lui loan 
Moshu. 


In 633 se găsea din întâmplare în Alexandria şi se opune unirii cu monofiziții 
„teodosieni”. Când apar semnele monotelismului, Sofronie încearcă să-l convingă 
pe patriarhul Chir al Alexandriei să nu accepte această erezie. 


În anul 634 este ales Patriarh al Ierusalimului. EI continuă să-și susţină poziţia sa 
împotriva monotelismului la Ierusalim, dedicând predica din ziua Nașterii Mân- 
tuitorului pentru a-i întări pe clerici în a menţine învăţăturile dumnezeieşti ale 
sinodului de la Calcedon. 


În acele vremuri arabii musulmani câștigau controlul asupra Palestinei. În 637 sau 
638 negociază cu califul Omar predarea Ierusalimului în schimbul recunoaşterii 
libertăţilor civile ale populaţiei creștine și a plății unui tribut (izya). 


Mâhnit peste măsură datorită ocupării Ierusalimului, patriarhul Sofronie moare pe 
11 martie 638 la Ierusalim, la puţin timp după căderea acestuia sub musulmani. 


Scrieri 


Scriitor prolific, o bună parte din lucrările sale sunt pierdute astăzi. Scrierile sale 
includ: 
= Un elogiu adus mucenicilor din Alexandria, Chir şi loan - drept mulțumire 
că a fost vindecat de orbire - intitulat Minunile Sfinţilor Chir şi loan. 
= 23 de poeme anacreontice la sărbătorile bisericeşti. Anacreonticele 19 şi 20 
sunt două poeme ce descriu un circuit complet al celor mai importante 
biserici din Ierusalim de la sfârşitul secolului al şaselea, perioadă ce a fost 
descrisă ca fiind perioada de aur a creștinătății din Țara Sfântă. 
= Viaţa Sfintei Mariei Egipteanca 
= Viaţa Sfântului loan cel milostiv, patriarhul Alexandriei (scrisă în 619 sau 
620 împreună cu loan Moshu) 

=> viaţa unui preot martir din Roma, 


Casetă de succesiune: Sofronie I al lerusalimului 
Precedat de: Modest, patriarh al Ierusalimului 634-638 
Urmat de: Anastasie II 

Imnografie 


Tropar, glasul al 4-lea: Îndreptător credinţei şi chip blândeţilor, învăţător înfrânării 
te-a arătat pe tine turmei tale adevărul lucrurilor. Pentru aceasta ai câştigat cu 
smerenia cele înalte, cu sărăcia cele bogate. Părinte ierarhe Sofronie, roagă pe 
Hristos Dumnezeu să mân-tuiască sufletele noastre. 


Condac, glasul al 2-lea: De râvna cea dumnezeiască fiind pus în mișcare și lărgind 
gura poruncilor celor adevărate, temeliile Bisericii după lege le-ai aşezat; şi cuvinte 
prea înțelepte dând călugărilor celor ce se aflau acolo, te-ai arătat lumii prea 
înțelept între patriarhii Ierusalimului, Sofronie. Prin care îndreptându-ne, strigăm 
ție: „Bucură-te, lauda cea luminoasă a ortodocșilor!” 

Pr. Silviu Cluci - Mănăstirea Sfântului Teodosie cel mare 


Mănăstirea Sfântului Teodosie, cunoscută şi sub denumirile de „Der Ibn Abet” sau 
„Deir Dos”, se află la aproximativ şapte kilometri de Betleem, pe drumul ce duce 
spre Mănăstirea Sfântului Sava. 


XR > ok 


Sfântul Teodosie s-a născut în anul 424 în Capadocia, în satul Mogarissus din 
părinţi binecredincioşi. La vârsta de 27 de ani a plecat să se închine la Sfintele 
Locuri. Trecând prin Antiohia, tânărul Teodosie a fost binecuvântat de Sfântul 
Simeon Stâlpnicul, care i-a prorocit mari daruri duhovniceşti. După închinarea la 
Mormântul Domnului, Sfântul Teodosie a locuit o perioadă în Tumul lui David, 
apoi şi-a îndreptat paşii spre Mănăstirea Kathisma, închinată Maicii Domnului. 


Peştera magilor 


Iubind mult viaţa sihastră şi căutând un loc unde să se retragă, cu voia Domnului, 
Sfântul Teodosie a descoperit printr-o minune peştera unde cei trei magi înno- 
ptaseră atunci când, „luând înştiinţare în vis să nu se mai întoarcă la Irod, pe altă 
cale s-au dus în ţara lor” (Matei 2, 12). Tradiţia spune că în acel loc se găseau 
multe peşteri. Punându-şi nădejdea în Domnul, Sfântul Teodosie a postit şi s-a 
rugat cu multă râvnă. Apoi a luat o cădelniţă în care a pus cărbuni stinşi şi tămâie, 
a cercetat pe rând peşterile şi s-a oprit acolo unde cărbunele s-a aprins singur. 

Inceputurile mănăstirii 


Între anii 465-475, Sfântul Teodosie împreună cu ucenicii adunaţi în jurul său au 
ridicat o mănăstire. Încetul cu încetul, un adevărat oraş a răsărit împrejurul 
mănăstirii, numărul vieţuitorilor depăşind curând 700 de monahi de diferite 
naţionalităţi. 


Conform izvoarelor scrise, în mijlocul lor domneau dragostea, disciplina, vrednicia 
şi o deosebită atmosferă duhovnicească. În centrul mănăstirii se afla biserica în 
care se oficia Liturghia în limba greacă şi două biserici de dimensiuni mai mici, 
pentru nevoinţele diferitelor comunităţi monahice. 


În organizarea internă a chinoviei, Sfântul Teodosie nu a urmat exemplul mă- 
năstirilor existente deja în Palestina, ci a stabilit reguli noi, specifice. Monahii 
puteau trăi liniştiţi în obşte, îmbinând viaţa sihastră cu fapta cea bună în sprijinul 
aproapelui; confecţionau bunuri atât pentru uzul propriu, cât şi pentru vânzare. Pe 
lângă ateliere, mănăstirea dispunea de camere pentru pelerini, cămine pentru cei 
săraci şi infirmi şi spitale. 


Sfântul Teodosie a trecut la Domnul la 11 ianuarie anul 529, şi a fost îngropat în 
peştera celor trei magi. 


Urmaşii Sfântului Teodosie 


Sfântului Teodosie i-a urmat Sfântul Sofronie, care a fost stareţ timp de 14 ani şi 2 
luni, adormind întru Domnul la 21 martie 546. Sfântului Sofronie i-a urmat Rufos, 
iar acestuia, Stratigios, renumit pentru postirea neîncetată, privegherea neîntreruptă 
şi munca grea. Stratigios a fost urmat de Modest. 


Unul dintre fraţii de mănăstire din timpul Sfinţilor Sofronie şi Modest a fost loan 
Moshu, autor al Limonarului, care a murit mai târziu la Roma. Pentru sfinţenia 
vieţii sale, moaştele lui au fost aduse şi depuse în Peştera celor trei magi. 


Invazia persană 
În anul 614 a avut loc invazia perşilor la Locurile Sfinte. Dintr-un jurnal scris în 
secolul al IX-lea, aflăm că perşii au ars mănăstirea, ucigând mulți dintre fraţi, iar 
restul au fugit de teama păgânilor. 


Tot atunci, perşii au incendiat Biserica Sfântului Mormânt din Ierusalim, au jefuit 
cele mai multe dintre mănăstiri, au ucis 90000 de creştini, l-au luat ostatic pe 


AA hihi hihi 


Xe Xe Xe e e eee Pee eee NN 


KA AA AA AA AAA AAA AAA AAA 


Xe Xe ee Pe 


patriarhul Zaharia al Ierusalimului şi au răpit Sfânta Cruce din Ierusalim. Basilica 
Naşterii Domnului din Betleem a fost singura biserică scăpată întreagă. In acest 
context dificil, stareţul Modest a fost ales patriarh, urmând lui Zaharia. 


Conform aceluiaşi jurnal, mănăstirea a fost refăcută parţial, iar în anul 808 în 
chinovie mai trăiau doar 70 de călugări. 


Perioada cruciaților şi a otomanilor 


In epoca dominaţiei cruciate în Ţara Sfântă, peste Peştera Magilor a fost recon- 
struită o biserică nouă. 


La începutul secolului al XII-lea, egumenul Daniel, cel mai vechi pelerin rus în 
Tara Sfântă cunoscut, povesteşte că mănăstirea era vizibilă de la Ierusalim şi că se 
afla la 6 mile (aproximativ 10 km) de Ierusalim. 


Intre secolele XII-XIII, mănăstirea se ridică încetul cu încetul, însă nu rezistă prea 
mult timp, din cauza sărăciei. In secolul al XVI-lea, mănăstirea a fost din nou 
devastată de turci şi locul a rămas pustiu pentru multă vreme. 


Refacerea mănăstirii 


În luna august a anului 1881, Fotios Alexandritis, directorul Seminarului Teologic 
al Mănăstirii „Sfânta Cruce”, a cumpărat de la un arab Peştera celor trei Magi şi 
terenul cu ruinele mănăstirii. În anul 1896, în ziua de pomenire a Sfântului 
Teodosie, patriarhul Gherasim 1 al Ierusalimului a sfințit piatra de temelie a noului 
aşezământ. 


Între anii 1914-1952, Părintele Leontie din Creta a înălţat biserica cea mare, a 
descoperit şi a restaurat Peştera celor trei Magi şi a cumpărat încă 40000 metri 
pătraţi, dedicându-şi întreaga viaţă acestei chinovii. 


Deşi ctitoria Sfântului Teodosie se află astăzi în teritoriul arab ostil, mănăstirea a 
devenit popas obligatoriu pentru orice pelerin la Locurile Sfinte. 

Popas la Mănăstirea Sfântului Teodosie cel mare (galerie foto) 

Left: Sophronius (d. 638), Patriarch of Jerusalem Asserts Immortality a Gift. 
Center; Averroes (d. 1198), Arabian Philosopher of Cordova 

Challenges Innate Immortality of the Soul. 

Right: Nicholas, Medieval Greek Bishop Declared Against 


Neoplatonic Philosophy. 

Sfântul Sofronie, 
9 


Patriarhul 


Născut în cetatea Damascului, Sfântul 
Sofronie a, deprins toată, virtutea pe care 
0 dobândeau doar cei din pustie. 


S-a retras la, Mănăstirea, Sfântului 
Teodosie, dar setea sa de a urma, 

Domnului tot nu putea, fi împlinită, 
astfel că a pornit spre Alexandria. 


Fiind numit apoi patriarh al 
Ierusalimului, Cuviosul s-a luptat 
aprig cu demonii și cu ereticii. 


După trei ani în care a slujit 
credincioșilor, Sfântul Sofronie 
s-a mutat la Ierusalimul cel veșnic. 


Ierusalimului 


A lăsat în urmă, scrieri precum Limonariul, 
+] Viaţa Sfântului loan cel Milostiv și 
Viaţa, Sfintei Maria Egipteanca.. 


Sfântul lerarh Sofronie, Patriarhul lerusalimului 

Troparul Sfântului lerarh Sofronie, 
Patriarhul lerusalimului : 


11 Martie - Glasul 4 


Îndreptător credinţei şi chip 
blândeţelor, învăţător înfrânârii 
te-a arătat pe tine, turmei tale, gps; 
adevărul lucrurilor. Pentru 
aceasta ai dobândit cu 
smerenia cele înalte şi cu 
sărăcia cele bogate; Părinte 
lerarhe Sofronie, roagă pe 
Hristos Dumnezeu să 

Bucură-te, Sfinte Sofron 

